
Þórðar sögu hræðu hefir Halldór Kr. Friðriksson 
gefið út i Kaupmannahöfn 1848 í sögum þeim, sem forn- 
ritafélag Norðrlanda gaf út um þær mundir (Nordiske 
Oldskriíter YI). Áðr hafði sagan verið gefin út í sögu- 
bók þeirri, sem prentuð var á Hólum 1756, og heitir: 
„Nokkrer margfrooder söguþætter Islendinga u . 

Útgáfa Halldórs Kr. Friðrikssonar er gerð eftir skinn- 
bókum, en þær eru allar ungar, frá 15. öld og ein frá 
17. öld. Hann hefir lika haft pappírshandrit til saman- 
burðar. 

í þessari útgáfu er eingöngu fylgt útg. H. Kr. Frið- 
rikssonar, nema að þvi leyti, að framan við söguna er 
prentað upphaf sögunnar eins og það er i broti af sög- 
unni i Vatnshyruu. Þetta brot hefir dr. Guðbrandr Yig- 
fússon gefið út 1860, aftan við Bárðarsögu Snæfellsáss 
(Nordiske Oldskrifter XXVII), og þar er einnig prentaú 
niðrlag sögunnar eftir sama broti, enn það niðrlag er hér 
prentað i viðbæti aftan við söguna. Sögubrot þessi úr 
Vatnshyrnu eru svo algerlega ólík þeirri Þórðar sögu, 
sem er i heilu lagi, að ekki er hægt að steypa þeim 
saman við hana, enn þá verðr heldr ekki hjá því komizt 
að gefa þau líka út. 

Sagan er í prentuðu útgáfunum kölluð ÞÓrðar saga 
hreðu, og nafnið er skrifað svo i mörgum handritum, enn 
í sumum handritum er það þó ritað h r æ ð a, og svo mun 
orðið hafa verið fram borið fram á þessa öld, sem sjá má 

á ýmsum vísum, þar sem hræða er rímað saman við 
önnur orð. Auk þess má nokkurn veginn sanna það, að 
orðið hræða sé sama orð og hrœði, sem kemr fyrir í 
Elucidarius og merkir hræring eða óstoðugleik; hrœða 
er því = h r œ r a. Framburðrinn á orðinu h r œ ð a, sem 
er öðruvís enn á orðinu hræða, gat líkabreyzt í hreða. 

Dr. Guðbrandr Vigfússon segir, að svo mikið verði sýnt, 
að Þórðr hræða hafi aldrei lifað á íslandi. Hann ræðr 
það iíklega af brotinu úr Þórðar sögu í Vatnshyrnu, en 
á það er ekki að treysta, því það er auðsjáanlega ekki 
fornt. 

Enn Jón prófastr Jónsson að Stafafelli hefir í ritgerð 
í Tímariti Bókmentafélagsins XIX, 1898, fært góðar 
ástæður fyrir því, að Þórðar saga komi vel heim við tíma- 
tal, og að ættirnar i niðrlagi hennar muni styðjast við 
söguleg rök, en þær nefna allmörg nöfn, sem ekki eru 
nefnd annarsstaðar. 

Frásagnirnar í sögunni eru auðvitað ekki áreiðanlegar. 
Hún er eflaust færð mjög seint í letur, enda getr hafa lif- 
að lengi í munnmælum, því fremr sem fornsmíðar þær, 
sem eignaðar hafa verið Þórði hræðu, hafa haldið munn- 
mælunum á lofti. v 

Þannig eru munnmæli um „leiði u Þórðar hræðu á 
Miklabæ í Óslandshlíð, sem sagan getr þó ekki um. í 
þetta leiði var grafið 1723 eða 1724, og segir Páll Vidalín, 
að það hafi reynzt forndys, en litlar menjar fundust þar. 

Vísurnar í Þórðar sögu eru fremr óvandaðar og þar 
að auki eflaust aflagaðar. Hefir verið reynt að lagfæra 
þær nokkuð í þessari útgáfu. 

Tímatali er hér slept, en viðburðir þeir sem sagan seg- 
ir frá ættu að hafa gerzt eftir miðja tíundu öid. 




Upphaf Þórðar sögu 

(eftir Yatnshyrnu). 

Hrólfr í Bérgi Upplendinga konungr var 
faðir Sölga konungs, föður Böðvars konungs, 
(föður) Kauns, föður*Póris konungs svíra, föður 
Ónars konungs, (föður) Arnar hyrnu; hans synir 
váru þeir Þorleifr hvalaskúfr, faðir Böðvurs 
snæþrimu, föður Þorleifs miðlungs; annarrÁslákr 
hifru-kári, faðir Ketils hörða-kára; hann var 
ágætr maðr, ok réð fyrir Upplöndum; hannlagði 
undir sik þrjá konunga af sinni hreysti ok harð- 
fengi, ok eignaðist þeira ríki. Hann átti mörg 
börn, ok er frá honum kominn hinn gildasti 
ættbogi ok mart stórmenni. Þessi váru börn 
. Hörðakára: Þorleifr hinn spaki, Ögmundr, Öl- 
móðr enn gamli, Þórðr hræða, Þóra móðir Úlf- 
ljóts, er lög hafði til íslaods. Ögmundr var 
faðir Þórólfs skjálgs, foður Erlings á Sóla. Öl- 
móðr enn gamli var faðir Áskels, föður Asláks 
fitjaskalla, föður Sveins bryggjufóts, föður Berg- 
þórs bukks, föður Sveins. Úlfljótr son Þóru 
Hörðakáradóttur hafði út lög tilíslands at ráð* 

Þorleifs ens spaka móðurbróður síns, þau er 
síðan váru kölluð Úlfljótslög. Enn er haDn kom 
út, var alþingi sett, ok höfðu allir menn síðan 
ein lög hér á landi. Enn lög þau váru sett flest 
at því sem þá váru Gulaþingslög, og eftir ráði 
Þorleifs ens spaka hvar við skyldi leggja eða 
af taka. Þat var upphaf laga þeira, at menn 
skyldi eigi sigla at landinu með gínandi höfð- 
um eða gapandi trjónum, svo að landvættir fæld- 
ist við. Enn þá er landinU var skift í fjórðunga, 
skylduvera þrjú þing í hverjum fjórðungi, enn 
þrjú höfuðhof í hverju þingi. Þar váru menn 
vandaðir til (at) varðveita hofin at hyggindi ok 
réttlæti. Þeir skyldu dómnefnur eiga á þing- 
um ok stýra sakferli; þeir váru kaliaðir hof- 
goðar. Hverr maðr skyldi gefa toll til hofs, 
svá sem nú er kirkjutíund. Baugr tvíeyringr 
eða meiri skyldi liggja á stalli í höfuðhofl hverju; 
þann baug skyldi hofgoði hafa á hendi til allra 
mannfunda ok rjóða hann þar í roðru blótnauts 
þess er hann blótaði. Hann skyldi vinna eið 
at baugi, ok nefna vátta í þat vætti, at hann 
ynni lögeið at baugi: —„hjálpi mér svo Freyr 
ok Njörðr ok Áss enn almátki, sem ek skal svá 
sök sækja eða veija, eða vætti bera, eða kviðu 
kveða, eða dóm dæma, ok öll lögmæt skil af 
hendi leysa, sem ek veit réttast ok sannast ok 
helzt at lögum, þau er undir mig koma“. Svá 
sagði vitr maðr Þormóðr, er þá var allsherjar- 

goði, at með þessum orðum ok þingmörkum 
helguðu langfeðgar hans alþingi alla æfl. Gunn- 
arr hét son laga-Úlfljóts; hann átti Þóru, dóttur 
Helga ens magra; þeira son var Ketill í 
Djúpadal. 

2. Þórðr hræða var fyrst kallaðr son Ketils 
hörða-kára; hann var ágætr maðr á Upplönd- 
um; hans son var Klyppr hersir; annarr son 
hans var Steingrímr, þriði Eyjólfr; Sigriðr hét 
dóttir hans. Klyppr hersir var enn ágætasti 
maðr af örvi sinni og atgervi, eftir sem foreldri 
hans var til; hann átti Ólofu Ásbjarnardóttur; 
þeira dóttir hét Gnðrún, kvenna vænst ok vitr- 
ust ok skörungr enn mesti. Þórðr hræða kváng- 
aðist í elli í annan tíma eftir er hin fyrri kona 
hans var dauð. Hann fekk þá Helgu Vémund- 
ardóttur jarðlokars, Þórólfssonar váganefs, Hræ- 
rekssonar slöngvanbauga, Haraldssonar hildi- 
tannar Danakonungs. Þá færði Þórðr bygð 
sína í ey þá er Hísing hét; hann var þá bæði 
gamall og sköllóttr; var þá skift um viðrnefni 
hans, ok var hann þá kallaðr Þórðr Hísingarskalli. 

3. Bárekr er maðr nefndr; hann réð fyrir 
eyjum þeim, erBrenneyjar heita; hann varber- 
serkr, svá menn kölluðu hann eigi einhama; 
fjölkunnugr var hann, ok at flestu illa fallinn; 
hann hafði hár bæði stórt ok svart; því var 
hann Brenneyjarfaxi kallaðr. Bárekr gerði ferð 
sína til Hísingar ok bað Sigríðar dóttur Þórð- 

ar, en hon vildi eigi gera at þvi; þafc 
reiddist Bárekr, ok kveðst þvi skyl u þann 
drepa er hennar bæði. Við þat reiddi: t ^órðr 
hræða ok skoraði á hólm Báreki innan Þ r ^gj a 
nátta; var Þórðr áttræðr at aldri. Hel^ a ^ona 
hans var kviðug at barni. Þórðr var vo bú- 
inn, er hannáhólminn gekk: hann hafc hjálm 
á höfði, enn sverð í hendi; reíil hafði hai S* va ^ 
um enn vinstra armlegg sér; ekki hafði ^ ann 
hlífar fleiri, enn Bárekrhafði hiálm á hö. b °k 
brynju, enn sverð í hendi, skjöld á hlið; ^ 1111 
átti fyrri at höggva. Enn er hann hjó til or ó- 
ar, brá hann við sverðinu hendinni, ok bai ? va 
af sér höggit, enn hjó annarri hendi til Bá 
ok stefndi á höfuðit, enn Bárekr bar upp i Tir 
skjöldinn. Þórðr lét skjótt siga sverðit 
slæmdi til niðri, ok undan honum fótinn þar ** 
kálflnn var mestr. Fell Bárekr þá ok mæ. ^ : 
„Nú munu vit skilja, því ek em sárr vorðin; “• 
Leysti Bárekr sik þá af hólmi sem lög stó u 
til, ok helt heim síðan. Enn er Þórðr kom heb ? 
sá menn, at hann var sár á vinstri hendi o fc 
eigi mjök. Þat sár greri illa svá at blást 
hljóp ok illendi í, ok þat varð honum at bana 
því at eitr hafði verit í sverðseggjum Báreks 
Siðan fæddi Helga sveinbarn; þat var vatni 
ausit ok nafn gefit, ok skyldi heita Þórðr eftir 
feðr sínum. Þat var merki á sveininum, at hann . 
hafði ör á vinstra armlegg, þar sem faðir hans 

hafði særðr verit; tók hann þá þegar auknefni 

föður síig, þat er hann hafði fyrri, ok var kallaðr 

Þórðr hræða. Móðir hans andaðist af sængr- 

för, enii Þórðr óx þar upp í Hísing þar til er 

hann var tólf vetra; var hann þá hverjum 

manni 'stærri ok sterkari, vænni ok víglegri, 

ok vz f at íþróttum búinn. Allir váru þeir 

bræðr hans miklir menn ok sterkir, vænir ok 
ÍX 

stórm'mnlegir sem þeir áttu kyn til. Sigriðr 
systir.þeira var kvenna vænst ok högust þeira 
er þi r uxu upp henni samtíða; þau váru öll 
fulltiða menn þegar Þórðr var tólf vetra. Nú 
býr Þórðr ferð sína ór Hísing ok vill hitta 
Báitík föðurbana sinn. Þeir vóru tólf á skipi 
jafr aldrar hans, okkunni engi árarlag. Enn er 
þei kómu skamt fram með landi, sá þeir skip 
stórt sigla i móti sér; þar var þá kominn Bá- 
rel.r, ok ætlaði að nema burt Sigríði. Hann 
sp irði hverir á bátinum væri. Þórðr sagði til 
síu, ok spurði Bárek at erendum, enn hann sagði 
f rirætlan sína. Þórðrsvarar: „Fyrr vil ek skora 
þir á hólm ok hefna svá fóður míns, ef þess 
1 erðr auðit, enn at þúhertakir systur mína“. 
íárekr kvað þat eigi barnafæri. Þó varð svá 
htf vera sem Þórðr vildi. Þórðr bar af sér hit 
Fyrsta högg Báreks með skildi, enn hjó undan 
Báreki fótinn fyrir ofan kné þann er heill var, 
enn í öðru höggi hjó hann höfuðit af Báreki. 

Fór Þórðr heim síðan í Hísing, ok þótti hann 
mikit hafa yaxit af yerki þessu. 

5. í þann tíð réð fyrir Noregi Eiríkr konungr 
blóðöx; hann átti Gunnhildi konungamóður; 
þeira synir váru þeir Haraldr gráfeldr, Gamli, 
Guthormr, Guðröðr, Sigurðr slefa, Ragnfröðr, 
Hrærekr, Eyvindr ok Tosti. Ok er Þórðr vóx 
upp, lysti hann til Gamla konungs hirðar Gunn- 
hildarsonar, er allra manna var vinsæJastr í 
Noregi, ok réðst til fylgdar við konung. Litlu 
síðar varð höfðingjaskifti í Noregi; kom í land 
Hákon Aðalsteinsfóstri, enn Eiríkr konungr ok 
Gunnhildr urðu ótrekin með sonum sínum ok 
landflótta. Varð Eiríkr konungr at Norðymbra- 
landi. Hann tók skírn á Englandi ok fell í 
víking. Enn þegar synir hans höfðu þroska til, 
lögðust þeir í hernað, ok váru enir me3tu stríðs- 
menn. 

6. Dvaldi Þórðr hræða nú með Gamla kon- 
ungi; hann var þá tólf vetra sem fyrr er sagt, 
ok virðist konungi hann afbragðsmaðr um alt 
þat er hann skyldi reyna. Hann var með hon- 
um þrjá vetr; gekk hann jafan í mannhættu 
fyrir konungi í hverjum háska, þegar konungr 
var í bardögum, ok var enn röskvasti í öllum 
mannraunum, bæði at hug ok hjartaprýði; fekk 
hann því mikla virðing ok metorð. Var hann af 
slíku víðfrægr ok dvaldist þar vel lengi í góðu 
yfiriæti. Ok er hann hafði verit þrjá vetr með 

Gamla konungi, gekk hann fyrir konung ok beiddi 
hann orlofs at yitja frænda sinna ok fara til 
Upplanda. Gamli konungr syarar: „Leyfa skal 
þér, Þórðr, at fara þangat sem þú vilt, enn ósýnt 
þykki mér um fundi okkra; enn vel heflr þú með 
oss verit. Nú skulu vit eigi skildir at vináttu, 
þó vit skiljum at samvistum. Hér er eitt sax, 
er ek vil gefa þér; vilda ek at þú lógaðir eigi, 
nema þú eigir lífi þínu að forða „— ok segir at 
gæfa hefir fylgt saxinu. Þórðr segir: „Þykki 
þér þat sýnna, fóstri minn“, at þat muni þurfa. 
„Eigi þykkir mér þat ólíklegt“, segir Gamli, 
„því at þú ert eigi ávalt jafnforsjáll ok fyrirleit- 
inn um þinn hag ef þér býðr við horfa“. Ok 
skildu þeir Gamli með hinni mestu vináttu ok 
fór Þórðr til Upplanda ok fundust þeir Gamli 
aldri síðan. Litlu síðar fell Gamli konungr 
sem segir í æfi Noregskonunga, ok gerði Har- 
aldr gráfeldr með bræðrum sínum enn mesta 
ófrið í Noregi. Enn ena síðustu orrustu áttu 
þeir á Hörðalandi í Storð í Fitjum, ok fekk 
Hákon konungr sigr ok banasár. Hann and- 
aðist við Hákonarhellu; þar hafði hann ok 
fæddr verit, ok er hann heygðr á Sæheimi. 
Eiríkssynir lögðu land undir sik, ok hétu þeir 
öllum mönnum lögum, þeim sem Hákon kon- 
ungr hafði sett í landinu. Þeir gáfu ok höfð- 
ingjum nafnbætr, sem áðr höfru haft feðr þeira 
ok svá ríki. Enn er þeir váru seztir í ríki ok 

festir í landi, þá þótti þeim ofmikit vald hafa 
Sigurðr jarl í Þrándheimi; þeir kómu norðr t-il 
hans nm nótt, tókn hús á honnm ok brendu 
hann inni. Þeir drápu ok Guðröð konung ok 
Tryggva föður Óláfs konungs, ok marga aðra 
ágæta menn tóku þeir af lífi. Á þeira dög- 
um var í Noregi hallæri mikit bæði á sjó ok 
landi, svá margir göfgir menn þoldu eigi van- 
rétti ok rangendi, ok drápu bændr ríkismenn 






Þórðar saga hræðu. 

JDórðr hét maðr, son Hörða-Kára, mikill at 
virðingu. Hann var höfðingi yfir þeim heruð- 
um, er honum váru nálæg. Hann var heröír 
at nafnbót, enn jörlum var hann framar at 
mörgum hlutum. Hann hafði fengit göfugt 
kvánfang. Hann átti við húsfreyju sinni þrjá 
sonu ok eina dóttur; hét hinn elzti Steingrímr, 
annarr Klyppr, þriði Eyjólfr, enn dóttir Sigríðr. 
Öll váru börn þeira mannvænleg. Klyppr var 
þó fyrir þeim bræðrum. Allir váru þeirmiklir 
menn ok furðulega sterkir, vænir ok stórmann- 
legir, sem þeir áttu kyn til. Sigríðr systir 
þeira var allra kvenna vænst, ok ofláti mikill 
ok skapstór. Hon var allra kvenna högust, 
þeira er þar uxu upp henni saratíða. Ok sem 
þeir bræðr váru nær fulltíða menn, tók Þórðr 
faðir þeira sótt ok andaðist, ok var útferð 
hans vegleg ger eftir fornum sið. Ok er erfit 

yar drukkit, fæddi húsfreyja Þórðar sveinbarn, 
bæði mikit ok frítt. Því var nafn gefit, ok 
vildi húsfreyja, at Þórðr héti eftir föður sínum; 
kveðst þat hyggja, at verða myndi mikilmenni, 
ef 1 ætt brygði. Ok er Þórðr óx upp, var 
hann mikill ok sterkr, vænn ok stórmannlegr, 
harðgerr, óvæginn við alla þá, sem honum var 
lítt við, enn vinsæll við alþýðu; hann var mildr 
af fé ok blíðr viðmælis, vinfastr; hann var 
gleðimaðr mikill, ok manna fimastr við alla 
leika; syndr var hann hverjum manni betr ok 
skáld gott. 1 þann tíma réðu Gunnhildarsynir 
ríki í Noregi, er þetta var tíðenda. Ok er 
Þórðr óx upp, fýsti hann til hirðar Gamla 
konungs Gunnhildarsonar, er allra manna var 
vinsælastr í Noregi af öllum konungum, þegar 
leið Hákon Aðalsteinsfóstra. Þá var Þórðr 
tólf vetra, er hann réðst til hirðar Gamla 
konungs, og virðist konunginum hann afbragðs- 
maðr um alt þat, sem hann skyldi reyna, ok 
var með honum þrjá vetr; gekk hann jafnan 
fyrir konunginum í hverjum háska eða mann- 
hættu, þegar konungrinn var í bardögum, ok 
fekk hann því mikla virðing ok metnað; var 
hann af slíku víðfrægr. Ok er Þórðr hafði 
verit þrjá vetr með Gamla konungi, sagði hann 
konungi, at hann fýstist at vitja eigna sinna. 
Konungr mælti: „Góða fylgd hefir þú oss veitta, 
ok mikils háttár maðr mantu verða“. Kon- 

ungr spretti af sér saxi, er hann var vanr at 
bera daglega, og mælti til Pórðar: „Hér er 
eitt sax, er ek vil gefa þér, ok ek hygg, at 
gifta muni fylgja; þar með skal fylgja vinátta 
mín“. Pórðr þakkaði honum þenna sóma ok 
allan annan, er hann gerði til hans. Konungr 
mælti: „Þess bið ek, at þú gefir engum manni 
eða lógir, nema þú eigir höfuð þitt at leysa; 
ok er eigi ólíklegt, at þeás munir þú ok við 
þurfa". Pá svarar Þórðr: „Ek ætla mér, herra, 
ekki álengdar frá yðr at vera, meðan ek á 
kost yðr at fylgja“. Pá segir konungr : „Pat 
man eigi vera; því at vit munum aldri sjást, 
síðan vit skiljum nú“. Þórðr varð fár við orð 
konungs ok svaraði engu, ok tók síðan orlof 
af konunginum, ok fór heim til búa sinna, ok 
urðu frændr hans honum fegnir. HafðiKlyppr 
bróðir hans tekit undir sik allar eignir þeira 
bræðra, ok gerzt höfðingi yfir þeim heruðum, 
sem faðir þeira var áðr yfir skipaðr; var hann 
ok hersir at nafnbót. Enn litlum tíma síðar 
enn Pórðr fór í braut frá Garala konungi, 
börðust þeir Hákon konungr hinn góði ok 
Gamli konungr; ok í þeiri orrustu fell Gamli 
konungr, sem segir í sögum Noregskonunga. 

2. Sigurðr konungr slefa, Gunnhildarson, var 
óeirðarmaður mikill um kvennafar. Hannlagði 
í rekkju hjá sér Álöfu, dóttur Skeggja á Yrjum. 
Hon var húsfreyja Klypps hersis Pórðarsonar. 

i* 

Þórðr eggjar Klypp bróður sinn til hefnda oft- 
lega. Ok einn tíma kom Þórðr at máli við 
bróðnr sinn ok mælti: „Hvernin er þetta? 
Hvárt viltu ekki reka þá svívirðing af hönd- 
um þér, sem á liggr við Sigurð konung, ok 
verða svá at undri. ok hafa hvers manns á- 
mæli, ok þykkja aldri mega heita slíkr maðr 
sem þínir fyrri frændr, ef þú skalt sitja Sigurði 
konungi þvílíka vanvirðing, at hann leggi í rekkju 
hjá sér þína eiginkonu, svá at þú leitar eigi 
til hefnda? Þó at við nökkurn liðsmun sé at 
eiga, þá er betra at láta lif sitt við sæmd, 
ef þess verör auðit, heldr enn þola atgerðalaust 
þvílika vanvirðing. Vil ek bjóðast til ferðar 
með þér, ok vér allir bræðr, heldr enn þola 
lcngr, svá vér leitum eigi til nökkurra hefnda 
með þér, hversu sem takast vill“. Þá svarar 
Klyppr: „Satt segir þú þat, bróðir, at nóg 
væri nauðsyn at reka þessarrar vanvirðingar, 
ef færi gæfl á, ok fullfúss em ek til at hefna 
honum minnar vanvirðingar“. Eftir viðrtal 
þeira bræðra gera þeir allir bræðr heiman ferð 
sína með mikinn flokk manna og stefna á Upp- 
lönd, þangat sem þeir spurðu at Sigurðr kon- 
ungr var á veizlu. Ok er þeir kómu á þann 
bæ, sem konungr var fyrir ok sat yfir drykkju- 
b'orðum, skipa þeir bræðr sínum mönnum til 
inngöngu; bað Þórðr, at sá skyldi fyrstr út 
ganga, er síðast gekk inn; skal Klyppr ganga 

fyrstr inn, þar næst Þórðr, þá Steingrímr, þá 
Eyjólfr, síðan hyerr sem skipat var. Allir 
höfðu þeir alvæpni, með hjálmum ok skjöldum 
ok brugðnum sverðum. Ok er Klyppr hersir 
kom fyrir Sigurð konung, reiðir hann upp sverð- 
it ok höggr konung í höfuðit ok klauf hann í 
herðar niðr; hné hann dauðr á borðit fram. 
Eftir þetta snúa þeir bræðr utar eftir höllinni; 
ok í því heyrði Þórðr brest á bak sér aftr, ok 
sér hann, at Klyppr bróðir hans var höggvinn 
banahögg. Þat gerði sá maðr, er hét Hró- 
aldr Ögmundarson, Hörða-KárasoDar; hann var 
náskyldr þeim Þórðarsonum. Hann stóð fyrir 
konungsborðinu, er þeir kómu inn, ok því vör- 
uðust þeir hann ekki. Þann mann vá hann 
annan, er hét Ögmundr ok var Valþjófsson. 
Ok er Þórðr sá fall bróður síns, hjó hann til 
hans Hróalds, ok sneið hann í sundr fyrir ofan 
mjaðmirnar. Síðan hlupn menn upp um alla stofuna 
ok brugðu vápnum, ok veittu þeim bræðrum mikla 
atsókn ; enn þeir vörðust vel ok hreystimann- 
lega ; neytir Þórðr þá vel saxins, er Gamli 
konungr hafði gefit honum, ok varð margs 
manns bani, áðr enn hann komst út. Fór þar 
sem jafnan, ef menn missa skjótlega sinna 
höfðingja, at flestura verðr bilt eftir at sækja 
sínum óvinum; ok fór þar ok svá, ok fóru þeir 
bræðr heim til búa sinna. Þessi tíðendi fréttir 
Haraldr konungr skjótlega : fall Sigurðar kon- 

nns:s bróður síns, ok ætlar at gera menn til 
þeira bræðra ok láta drepa þá. Þá var kon- 
ungrinn norðr í landi, ok því varð seinna gert 
til þeira enn ella myndi; stefndi hann þing ok 
lét gera þá bræðr útlaga fyrir endilangan Nor- 
eg, enn kastaði sinni eign á þeira eignir. 

3. Nú er frá því að segja, at þeir bræðr 
kómu heim ok sögðu fall Sigurðar konungs 
ok Klypps bróður síns. Þá kvað Þórðr vísu: 

(1) Ek segi víg, þau er vágu 
virðendr þrimugirðis. 

Klyppr rauð brand í blóði 
burs ilda Gunnhildar. 

Þar fell hjalms í höllu 
hlaut Klyppr bana af gauti. 

E>ar vá’k þolla fjóra 
þremjalax með saxi. 

Þóttust þeir bræðr nú vita, at þeir myndi eigi 
mega haldast við innanlands fyrir ríki Haralds 
konungs og Gunnhildar. Frændr þeira ok vinir 
fýstu þá at selja jarðir sínar til lausafjár, ok 
lögðu þat til, at Þórðr skyldi leita til íslands; 
sögðu þangat mart stórmenni komit, ok hafa 
landflótta orðit fyrir Noregskonungum. Þá 
svarar Þórðr: „Ekki hafða ek ætlat at flýja 
óðul mín; enn með því at. margir göfgir menn 
hafa sér þetta látit nægja, at byggja ísland, 
þá má vera, at slíkt nökkut liggifyrir* 4 . Síðan 
bjóst Þórðr til íslandsferðar ok með honum 
bræðr hans, Steingrímr ok Eyjólfr, ok Sigríðr 
systir hans. Þau höfðu of lausafjár. Hann 

hafði nítján menn á skipi með sér. Síðan lét 
hann í haf. Þat var öndvert sumar. Þeir 
váru mánuð í hafi ok kómu við Vestmanna- 
eyjar, ok sigldu svá vestr fyrir landit, ok svá 
norðr fyrir Strandir, ok lögðu þar inn á flóann 
ok nær hinu nyrðra landinu, ok sigldu inn í 
einn fjörð, ok tóku þar land nær vetrnóttum. 
Skjótt kómu menn til þeira. Þeir spurðu, hvat 
fjörðr sá héti, er þeir váru at komnir. Þeim 
var sagt, at þeir váru komnir í Miðfjörð. Þeir 
lendu í Miðfjarðarósi. Þá var Miðfjörðr al- 
bygðr. Skeggi bjó at Keykjum, er kallaðr var 
Miðfjarðar-Skeggi. Hann var son skinna- 
Bjarnar. Því var skinna-Björn kallaðr, at 
hann var vanr at sigla í Austrveg kaupferð, 
ok færa þaðan gráskinn, bjór ok safala. Skeggi 
var garpr mikill ok einvígismaðr. Hann var 
lengi í víkingu. Ok eitt hvert sinn kom hann 
við Danmörk ok fór til Hleiðrar, þangat sem 
haugr Hrólfs konungs kraka var, ok braut 
hauginn ok tók á braut sverðit Hrólfs kon- 
ungs, Sköfnung, er bezt sverð hefir komit til 
íslands, ok öxina, er Hjalti hafði átt hinn hug- 
prúði; enn hann náði eigi Laufa af Böðvari 
bjarka; því at hann fekk hvergi sveigt hans 
armléggi. Síðan bar Skeggi Sköfnung. Mið- 
fjarðar-Skeggi var höfðingi mikill ok auðigr. 
Hann var frændstórr. Allir Miðfirðingar heldu 
hann fyrir höfðingja. Hafði Björn faðir hans 

numit allan Miðfjörð. Var hann goðorðsmaðr 
yfir Miðfirði ok víða annarsstaðar. Eyjólfr hét 
góðr bóndi. Hann bjó á Ósi ok var ríkr maðr. 
Annarr bóndi er nefndr Þorkell. Hann bjó á 
þeim bæ, er á Söndum heitir, fyrir vestan 
fjörðinn, gegnt Ósi. Hann var lítilmenni, enn 
auðigr at penningnm, ok vinr Skeggja at 
Reykjum. Þorkell hafði boðit Skeggja barn- 
fóstr, ok var Eiðr sonr Skeggja at fóstri á 
Söndum í þann tíma, er Þórðr kom í Miðfjörð. 
Eyjólfr bóndi frá Ósi kom fyrstr manna til 
kaupmanna. Hann hafði tal við kaupmenn. 
Þórðr spurði, því bændr myndi svá seinir til 
skips. Eyjólfr kvað þat vana, at Skeggi kæmi 
jafnan fyrstr til skips, ok tæki þat af varningi, 
sem honum líkaði; svá tæki hann ok þat af 
kaupmönnum til sín, sem hann vildi, til vistar. 
Þórðr kvað mikit um ríkilæti hans — „ok er 
mér hitt sagt hér landsmanna vani, at finna 
kaupmenn af hafi komna ok frétta tíðenda“. 
Eyjólfr svarar: „Föru vit til fundar við Skeggja, 
ok man hann vel fagna þvílíkum manni sem 
þú ert“. Þórðr segir: „Heima man ek vera 
við skip mitt, ok bíða svá þess er at höndum 
kemr“. Þá mælti Eyjólfr : „Ek mun fara at finna 
Skeggja ok segja honum skipkvámuna“. Þórðr 
segir: „Mantu eigi gera sem þér líkar?“ Síðan 
skildu þeir; fór Eyjólfr til Reykja at finna 
Skeggja, ok sagði honum skipkvámuna ok svá 

hverr stýrimaðr yar. Skeggi kveðst gerla 
þekkja Þórð ok hans foreldra; kvað hann gegn- 
an mann — „ok hefir ekki komit hingat til 
lands göfgari maðr né fremri“ — ok lét vel 
yfir honnm. Eyjólfr bað Skeggja ríða til skips 
ok kjósa þat sem hann vildi af kaupmönnum 
heim til sin. Skeggi svarar: „Jafnan hefi ek 
rann af því, at þér nnnið mér sæmdar af öll- 
nm hlutum, enn nú vil ek unna yðr einn tíma 
þeirar virðingar, at kjósa þat af kaupmönnum y 
sem þér vilið, því at engan vil ek til mín taka 
af þessum skipverjum. Enn þat ræð ek þér, 
at þú heitir því einu Þórði, at þú efnir vel r 
því at lítit man honum fyrir þykkja, at láta 
einnhvern til jarðar hníga, ef honum ríss við“.. 
Síðan skildu þeir. Reið Eyjólfr til skips ok 
fann stýrimann ok sagði Þórði tal þeira 
Skeggja. Þórðr svarar: „Bezta ferr þér; enn sjá 
þykkjumst ek á sliku, atSkeggi vill ýfast við mér;, 
þykkir mér ok meiri ván, at lítit tillæti veita 
ek honum“. Eyjólfr mælti: „Þat væri minn 
vili, at vér fyndim Skeggja“. Þórðr svarar l 
„H vergi man ek fara; enn með því at Skeggi 
vill engan kaupmann til sín taka, at siti á 
aðra hönd honum í vetr, þá fæði hann strúg 
sinn á aðra hönd sér, meðan honum líkar“. 
Eyjólfr bauð Þórði til vetrvistar með sér heim, 
til Óss, enn hann bað hann vista kaupmenu 
sína þar um fjörðinn. Þórðr þakkaði honum 

boð sitt, enn kvaðst eigi yilja með honnm vist 
hafa. Þórðr beiddist at Eyjólfr seldi honum á 
leigu landit um vetrinn, ok þat gerði Eyjólfr, 
onn hann fór bygðum á Torfustaði, því at hann 
átti þar annat bú, enn Þórðr tók við búi at 
Ósi. Síðan lét hann flytja heim farm allan, 
enn réð skipinu til hlunns. Með Þórði fóru 
heim bræðr hans ok systir ok allir skipverjar. 
Sitr Þórðr nm kyrt þann vetr. Ekki lét Skeggi 
til sín taka; mælast þeir Þórðr ekki við, þótt 
þeir finnist. Eigi lætr Skeggi sem hann viti 
um kaup þeira Þórðar ok Eyjólfs eða breytni. 
Þórðr hafði fjölment ok var hinn mesti gleði- 
maðr, ok svá váru þeir allir bræðr. Þórðr 
varð skjótt vinsæll af heraðsraönnum. Heldr 
likaði Skeggja þat lítt; þótti líklegt, at hann 
myndi vilja verða höfðingi yfir Miðfirði. Okþví 
öfundaði hann Þórð; því at hann varharðlyndr 
ok þoldi eigi at aðrir væri látnir jafnfram hon- 
um. Þórðr hafði leika um vetrinn, ok váru 
þeir bræðr at leikum ok Bæjarmenn, ok váru 
þeir engir at jafnbiði Þórði um allan fimleik 
ok afl. Þórðr var umsýslumaður mikill ok 
hinn mesti þjóðsmiðr. Um vetrinn reisti Þórðr 
ferju niðr við Miðfjarðarárós, ok var þar löng- 
um um dagana; ætlaði hann at ferjan skyldi 
ganga til stranda at vári til fangs. Leið svá 
fram til jóla. Ok er kom at jólum, sendi 
Skeggi mann til Þorkels á Sanda, ok bauð 

honum til jólaveizlu ok hásfreyju hans; bað 
hann ok at sveinninn Eiðr skyldi fara með 
þeim. Hann var þá ungr ; ok þó nökkut á 
legg kominn. Síðan bjuggust þau heiman frá 
Söndum atfangadag fyrir jól, ok með þeim 
sveinninn Eiðr. Svá var veðri farit, at gerði 
á þey með régni, enn Miðfjarðará ófær, ok tók 
at leysa ána köflum hit efra, enn við fjörðinn 
var fært með skip. Ok er Þorkell setti fram 
skipit, kallaði Þórðr á hann ok mælti: „Ófær 
er áin, maðr!“ segir hann. Þorkell svarar: 
„Gættu smíðar þinnar, ek man ferðar minnar“. 
Eéð Þorkell nú til árinnar; váru þau þrjú á 
skipinu. Ok er þau kómu á megin árinnar, 
leysti sem óðast ána ok fórst þeim seint; rak 
þau nú eftir ánni fyrir ísinum ok straumi; ok 
eigi létti fyrr enn hvelfdi skipinu; höfðu þau 
kaffarar ok helt við druknan. Enn með því at 
þeim var lengra lífs auðit, kom Þorkell þeim 
á kjöl; rak nú skipit til sjávar, ok gegnt því 
sem Þórðr var at smíðinni ok Steingrímr bróðir 
hans hjá honum. Þá kallaði Þorkell á hann 
Þórð til bjargar þeim. Þórðr segir: „Ek man 
gæta smiðar minnar, enn þú ferðar þinnar“. 
Steingrímr mælti: „Ger vel, bróðir minn, ok 
hjálpa mönnunum; því at nú liggr líf þeira 
við, ok sýn ment þína“. Þórðr kastar þá hin- 
um yztum klæðum; síðan kastar hann sér til 
sunds ok legst út til skipsins, ok varð hann 

at brjóta ísinn ok hrinda frá sér ýmsa vega. 
Ok er hann kom at bátnum, tók hann fyrsfc 
sveininn Eið ok lagði í millum herða sér, 
knýtti þar at utan einu snæri ok legst til 
lands með hann, ok bað Steingrím bróður sinn 
hjálpa við sveininum, svá honum ornaði, því 
at honum var kalt orðit. Síðan leitar hann út 
til skipsins ok tók konu Þorkels — ok var 
hon mjök dösuð — ok flutti hann hana til 
lands. Hit þriðja sinn legst hann til skipsins- 
ok flytr Þorkel til lands, ok var hann at bana 
kominn af kulda. Steingrímr spurði: „Því 
fluttir þú sveininn fyrst? 4< Þórðr segir: „Því 
flutta ek Eið fyrstan, at mér segir svá hugr 
um, at mér verði at þessum hinum unga manni 
mikit gagn, ok hann muni gefa mér líf; énn 
því flutta ek Þorkel síðast, at mér þótti hann 
mest mega við kuldanum ; enda þótti mér afc 
honum minstr skaði w . Siðan tók Þorkell klæða- 
skifti; enn hann hrestist ok kona hans. Eftir 
þat fara þau hjón til Reykja, enn Þórðr bauð 
Eiði heim með sér til Óss. Eiðr kveðst þat 
gjarna vilja þiggja, ok var þar langan tíma. 
Enn nú er at segja frá því, at Þorkell kemr 
til Reykja ok sagði sínar eigi sléttar. Skeggi 
kvað hann mikla óhamingjufór farit hafa — 
„enn látið son minn eftir hjá þeim manni, sem 
mestr ofsamaðr er“ — kveðst svá hugr um 
segja, at þar myndi koma, at mikit væri gef- 

anda til, at Eiðr hefði þar aldri komit til 
Pórðar. Enn er jólin liðu, fór Þorkell heim, 
ok kom um leið til Óss, ok bað Eið með sér 
fara. Eiðr svarar: „Eigi man ek með þér fara; 
skaltu eigi oftar setja mér fjörráð u . „Eigi 
vilda ek þér heldr banaráða enn sjálfum mér“, 
segir Þorkell. Fór Þorkell heim, ok er hann 
ór sögunni. 

4. Eiðr var Þórði jafnan fylgjusamr; enda 
var Þórðr alltillátssamr við hann. Þórðr var 
löngum at ferjusmíðinni niðri við ósinn ok Eiðr 
hjá honum. Þat var einn dag, at Þórðr var 
at skipsmíðinni ok sveinninn Eiðr hjá honum. 
Þórðr hafði jafnan hjá sér saxit Gamlanaut, 
olc svá var enn. Eiðr tók npp saxit ok lék 
at. Þetta sér Þórðr ok mælti: „Lízt þér vel 
á saxit, fóstri minn? u Hann svarar: „Allvel“, 
segir hann. Þórðr mælti: „Þá vil ek gefa 
þér saxit u . Eiðr mælti: „Aldri man ek geta 
launat þér jafngóðan grip , enn vináttn mína 
vil ek gefa þér, fóstri minn, ok man hon þykkja 
lítils verð“. Þórðrsvarar: „Haf þú þökkf} T rir, 
fóstri minn, ok mantu bæði launa oft ok stór- 
um“. Siðan fóru þeir Þórðr heim, ok sýndi 
Eiðr saxit öllum heimamönnum ok þótti all- 
vænt um. Litlum tima síðar kom Eiðr til 
Eeykja at finna föður sinn. Skeggi tókhonum 
ekki blitt ok spurði: „Því þótti þér þat fóstr 
betra, at vera með Þórði, enn þat fóstr, er ek 

fekk þér með Þorkeli ?“ Eiðr svarar : „All- 
ólíkt er þetta fóstr fyrir alls sakir; því at 
Þórðr er mikils háttar maðr, ok má af honum 
gott hljóta; enn Þorkell er lítilmenni ok heimskr; 
hann vildi bana mér fyrir sakir óvizku ok for- 
sjáleysis; enn Þórðr gaf mér líf; ok hann hefir 
gefit mér hinn bezta grip“. Skeggi mælti: 
„Af umsjá Þorkels mundi þat, er þú fekt líf; 
mundi hann eigi heldr vilja þér bana enn sjálf- 
um sér eða konu sinni. Enn sjá vil ek þann 
grip, er þú lætr svá mikillega yfir, hvárt mér 
þykkir svá mikils um vert“. Eiðr sýndi hon- 
um þá saxit. Skeggi brá saxinu, ok leizt all- 
vel á ok mælti: „Auðsét er þat, at þenna grip 
hafa átt tígnir menn, ok er þetta allmikii ger- 
semi, ok eigi trúi ek, at hann hafi þvílíkan 
grip, svá fágætan, þér gefit“. Þá svarar Eiðr: 
„Eigi þykki mér þá líklegt, at þú munir 
styrkja mik til launanna, ef þú vilt eigi trúa, 
at hann hafi gefit mér“. Skeggi mælti: „Gjarna 
vilda ek at þú hefðir þenna grip eigi þegit“. 
Eiðr svarar: „Eigi lizt okkr þetta einninn“. 
Eftir þetta ferr Eiðr heim til Óss, ok varð fátt 
af kveðjum með þeim feðgum í því sinni. 
Þórðr fagnaði vel fóstra sínum ok spurði eftir 
tali þeira feðga. Eiðr sagði alt sem farit 
hafði. Þórðr svarar: „Slíks var mér at ván; 
ok allmjök vill faðir þinn ýfast við mér. Ok 
svá segir mér hugr, sem fleira muni til vand- 

ræða með okkr föður þínum ok hans frændum 
enn sjá megi fyrir, hvern enda eiga man, ok 
mantu jafnan með miklum vanda verða í milli 
at ganga“. Eiðr svarar: „Gott væri, ef ek 
mætta nökkut gott at vinna í millum ykkar“. 

5. Asbjörn hét maðr. Hann var son Þor- 
steins hvíta ok Sigríðar systur Miðfjarðar- 
Skeggja. Hann kom út hingat til íslands þetta 
sumar í Blönduósi í Langadal. Ok er Skeggi 
frétti útkvámu frænda síns, reið hann til skips, 
ok fagnar vel Ásbirni frænda sínum, ok býðr 
honum heim með sér við svá marga menn sem 
hann vildi. Þetta boð þiggr Ásbjörn, ok réfr 
skipi sínu til hlunns, ok fór síðan heim til 
Reykja við þriðja mann. Ásbjörn var manna 
mestr ok hinn fríðasti maðr ok vel látinn. 
Hann var rammr at afli, svá varla fanst hans 
jafningi fyrir afls sakir. Hann var gleðimaðr 
mikill. Hann gekk jafnan til laugar at skemta 
sér. Ok einn dag gengu þeir Skeggi til laug- 
ar eftir vanda, ok lágu við laugina ok töluð- 
ust við. Þenna dag gekk Sigríðr frá Ósi til 
laugar með léreft sín, ok bjóst í þann tíma 
heim. Hon gekk þar hjá sem þeir lágu. Ás- 
björn var drambsmaðr mikill at klæðabúnaði. 
Þeir sáu hvar konan gekk. Hon var í rauð- 
um kyrtli ok hafði blá yfirhöfn; var konan 
bæði fríð ok mikii ok at öllu allvaskleg. Ás- 
björn reis upp við olnboga ok leit um öxl til 

liennar. Hon nam staðar ok leit til hans ok 
gekk síðan heim. Þá spurði Ásbjörn, hvat 
konu þat væri - „þykki mér ván, atgjákona 
myndi geta ástir af mér“. Skeggi svarar: 
„Hon heitir Sigríðr ok er dóttir Þórðar Hörða- 
Kárasonar; enn þat ræð ek þér, at þú skiftir 
þér þar engu af við hana“. Ásbjörn spurði, 
því þat skyldi vera. Skeggi svarar: „Þeir 
l)ræðr hennar eru fullir ofrkapps ok hinir mestu 
úeirðarmenn. Hyggr þú, at þeir muni þér hlífa, 
ef þeim ríss við, þar sem þeir drápu Sigurð 
konung slefu, son Eiriks konungs ? u Ásbjörn 
svarar: „Þat hafða ek ætlat, at vera sjálfráði 
fyrir hverjum manni hér í landi w . Skeggi 
scgir: „Þat ferr sem reynist, hvárt þú ert ein- 
hlítr áðr þér skilið, ef þú leitar nökkut á þá, 
framar enn þeim líkar u . Eftir þat gengu þeir 
heim. 

6. Nú er frá því at segja, at Sigríðr kom 
leim til Óss; gekk Þórðr bróðir hennar í móti 
henni. Hann mælti: „Því ertu svá litverp, 
systir? ok lízt mér sem hann hafi feugit þér 
litar, Ásbjörn veisugalti; enn mart man verða 
í leikum, áðr enn hann fær þín“. Svá fór 
fram um vetrinn, at alt var kyrt. Aldri gat 
Ásbjörn Sigríðar. Knattleikar váru í millum 
Keykja ok Óss á -Miðfjarðarísi ; því at snimma 
lagði fjörðinn. Þá var gott til knárra manna 
í Miðfirði, Þórðr var knástr at leikum ok 

Ásbjörn frændi Skeggja. Ekki var Skeggi at 
leikum, þyí at hann var af hinu mesta æsku- 
skeiði, enn þó sem hraustastr til vápns; sat 
hann hjá ok þótti allmikit gaman at. Aldri 
mæltust þeir Þórðr við ok heldr var þar fátt 
í milli. Þat var einn dag, at Þórðr var at 
leik ok Ásbjörn, ok skyldu þeir á leikast. Ok 
einn tíma feldi Þórðr hann Ásbjörn allmikit 
fall, svá bops kvað í skrokkinum á honum. 
„Ok fell nú veisugaltinn“, sagði Þórðr. Hann 
svarar fá um. Ok annat sinn, er þeir tókust 
til, þrífr Ásbjörn til Þórðar, svá at hann fell 
á kné. „Ok fór þar meyjarkinniun“, sagðiÁs- 
björn, „ok væri þér varla kvæmt í leik með 
röskum mönnum“. Þórðr segir: „Svá fremi 
veiztu þat, veisugalti, er vit reynum vápna- 
skifti, hvárr þá á upp til annars at sjá, er 
vit skiljum þann leik“. Ásbjörn kveðst þess 
albúinn þá þegar ok hljóp til vápna; gengu 
menn þá í millum þeirra ok váru þeir skildir. 
Líðr nú af vetrinn. Reið Ásbjörn til skips 
síns um várit ok bjó þat til hafs. Skeggi reið 
til skips með Ásbirni við marga menn, því at 
honum þótti einskis ills örvænt fyrir Þórði. 
Sitr Þórðr heima ok lætr eigi sem hann viti. 
Ásbjörn kemr at máli við Skeggja: „Svá er 
mál með vexti, frændi, at mér leika kvánföng 
í hug, ok vil ek ráða ráði mínu“. Skeggi 
segir: „Hvar er kona sú, er hugr þinn horfir 

helzt á ?“ Ásbjörn segir: „Ekki er því at 
leyna, at þat er Sigríðr, systir Þórðar at Ósi; 
hon er sú kvenna, at minn hugr stendr mest 
til at fá“. Skeggi svarar: „Ekki þykki mér 
þetta líklegt, at okkr muni þetta tjá; ok ófúss 
er ek til at fiytja þetta mál við Þórð, at þeim 
óþokka, sem millum ykkar er áðr“. Ásbjörn 
kvað þat eina hafa í millum borit, at lítilsvar 
vert, ok kveðst eigi vilja hins bezta kvenkost- 
ar missa fyrir þat — „ef ek kann at fá“. Þar 
kom, at Skeggi hét at biðja konunnar fyrir 
hans hönd. „Þykki mér ráð“, segir Skeggi, 
„at ekki bregðir þú utanför þinni fyrir þetta“. 
Eeið Skeggi heim, enn Ásbjörn fór utan þat 
sumar. Eigi miklu síðar enn Skeggi kom heim 
spurðist skipkváma í Hvítá í Borgarfirði. Ok 
er menn fréttu þat, fór fjöldi manns norðan ór 
sveitum til kaupa við kaupmenn, bæði ór ilið- 
firði ok annarsstaðar. Skeggi bjóst ok til skips 
at ríða með marga menn. Ok er Eiðr spurði, 
at faðir hans ætlaði til skips, mælti hann við 
Þórð: „Ætlar þú nökkut til skips, fóstri minn?“ 
Þórðr segir: „Því man ek síðr þurfa varning 
enn aðrir bændr ? ok skal ek at vísu fara“. 
Eiðr mælti: „Ek vil ríða með þér ok heyra á 
mál manna, ok kynna mér svá kaupstefnu“. 
Þórðr segir: „Bæta man þat vára ferð, fóstri 
minn, at þú farir; segir mér svá hugr, at í 
þessarri ferð man ek þín mest þurfa, ef mínir 

draumar vita nökkut“. Eiðr mælti: „Hvat 
dreymdi þik, fóstri minn?“ Þórðr segir: „Þat 
dreymdi mik, at ek þóttumst kominn til Hvít- 
ár í Borgarfirði ok eiga tal við útlenda menn, 
eigi sízt um kaup nökkur; ok í því kómu í 
búðina vargar margir, ok var mér mikill við- 
bjóðr við þeim; síðan réðu þeir á mik ok vildu 
drepa mik ok rifu af mér klæðin, enn ek brá 
sverðinu ok hjó ek í sundr einn varginn í 
miðju ok höfuðit af öðrum; síðan hlupu atmér 
vargarnir öllum megin, enn ek þóttumst verjast, 
ok varð ek mjök móðr, ok eigi þóttumst ek 
vita, hversu mér myndi vegna. í því hljóp 
fram fyrir mik einn bjarnhúnn ok vildi verja 
mik, ok í því vaknaða ek. Nú þykki mér 
draumrinn tíðendavænlegr“. Eiðrmælti: „Auð- 
sét er þat, at þetta eru mannahugir illir til 
þín. Nú væri þat mitt ráð, at þú riðir jafn- 
snimma heiman ok faðir minn, þó at þit mæl- 
ist ekki við“. Þórðr mælti: „Gera má ek þat, 
fóstri minn, fyrir bæn þina“. Nú bjóst Þórðr 
til ferðar ok Eiðr með hoDum. Ok er Þórðr 
bjóst, mælti Sigríðr systir hans: „Þat vil ek, 
bróðir minn, at þú kaupir mér skikkju mjök 
vandaða“. Þórðr svarar: „Svá skal vera, systir; 
enn svá segir mér hugr, at skikkjan verði full- 
keypt áðr lúki“. Þeir Þórðr ok Eiðr riðu til 
skips jafnfram Skeggja; því at Eiðr bað Þórð 

þess. Ok er þeir kómu til skips, tjölduðu þeir 
eina búð báðir. 

7. Sá maðr kemr til sögunnar, er Jón hét. 
Hann bjó at Hvassafelli í Norðrárdal. Hann 
var vel fjáðr ok engi jafnaðarmaðr ok óvin- 
sæll. Guðrún hét kona hans, ofláti mikill ok 
metnaðarfull. Bróðir hennar hét Auðólfr. 
Glúmr hét faðir þeira. Hann bjó at Skarðs- 
hömrnm. Þeir ætluðu að ríða til skips í þann 
tíma er þeir Þórðr ok Skeggi. váru við skip. 
Ok er þeir riðu heiman, mælti Guðrún við 
bónda sinn, at hann skyldi kaupa henni skikkju 
nökkura góða, því at hon var áburðarkona, 
Þessu heitr bóndi. Þeir ríða nú leið sina, þar 
til er þeir koma á Hvítárvöllu; þá var kaup- 
stefna sem mest. Þeir Jón ok Auðólfr gengu 
um búðir. Þeir kómu í búð þess manns, er 
Þórir hinn auðgi hét, ok föluðu skikkju, ef til 
væri. Hann segir, kvað til vera skikkju — 
„ok man ykkr, bóndi, þykkja dýr <{ . Jón svar- 
ar : „Lát heyra, hvat gjalda skal í{ . Austmaðr 
mat skikkjuna. Jóni þótti of dýr. Auðólfr 
vildi kaupa láta, ok bauð at leggja til af sínu. 
Jón gekk frá. Ok er þeir kómu út, eggjaði 
Auðúlfr at kaupa skikkjuna — „ok hét ek 
því systur minni {í . „Því skaltu eigi ráða? u 
segir Jón, „ok göngum heim eftir verðinu w — 
ok varð þetta dvöl nökkur. Þat er sagt, at 
þeir Þórðr ok Eiðr gengu um búðir ok föluðu 

varniug. Þeir kómu í búð Þóris ríka ok föl- 
uðu skikkjuna at Þóri. Þórir kveðst kenna 
Þórð ok hans foreldra— „ok vil ek eigi mcta 
víð þik; heldr vil ek, at þú þiggir skikkjuna 4í . 
Þórðr þakkaði honum — „ok vil ek þetta 
þiggja, ok láta hér liggja meðan ek geng eftir 
verðinu 44 . „Þat vilda ek“, segir Þórir, „at þú 
hefðir með þér M . „Engu man þat varða“, segir 
Þórðr, ok gengu þeir Eiðr at sækja verðit. 
Ok er Þórðr var í braut, koma þeir Jón ok 
Auðólfr inn í búðina ok báðu austmanninn þá 
láta til skikkjuua. Hann kvað þá selda skikk- 
juna — „því at þú vildir eigi þvílíkt við gefa, 
sem ek mat 4í . Jón kveðst þá hafa skyldu. 
Ok í því kómu þeir Þórðr ok Eiðr í búðina 
með skikkjuverðit. Þórðr greip til skikkjunn- 
ar. Auðólfr brá sverði ok vildi höggva til 
Þórðar. Jón hljóp ok at honum Þórði okvildi 
höggva til hans. Þórðr brá skjótt sverðinu ok 
snerist at Auðólfi ok hjó í höfuðit; fell hann 
þegar dauðr á gólfit. Eiðr hljóp' fyrir hann 
Þórð, er hann sá tilræðit Jóns, ok brá fyrir 
hann skildinum, enn tók skikkjuna undir hönd 
sér. Þetta sér Þórðr ok slæmir til Jóns með 
sverðinu, ok kom á hann miðjan, ok tók í 
sundr fyrir ofan mjaðmirnar. Förunautar þeira 
Jóns sóttu þá at honum. Þórðr hopaði út ór 
búðinni ok hljóp á einn raftabulung, ok varð- 
ist þaðan vel ok sköruléga. Drifu þá til her- 



22 


ÞÓRÐAR SAGA HRÆÐU. 


aðsmenn ok Borgfirðingar, ok yildn hefna 
þeira Anðólfs. Eiðr ferr þá at finna föður 
sinn, ok biðr hann at veita Pórði lið með sín- 
nm mönnnm. Skeggi segir: „Hvat hefir Pórðr 
at hafzt þess, at hann er eigi einhlítr?“ Eiðr 
segir: „Hann hefir vegit tvá menn“. „Hverir 
ern þeir?“ segir Skeggi. „Auðólfr ok Jón“, 
segir Eiðr. „Hvat. varð til?“ segir Skeggi. 
Eiðr segir: „Þeir vildn ræna hann skikkjn 
þeiri, er hann hafði keypt, ok annarr þeira 
vildi drepa hann, áðr enn ek hlífða honnm; 
ok láttn eigi þá fæð, sem á millum ykkar hefir 
verit, svá ríkt ganga, at þn virðir meira enn 
þat, at hann er ór því heraði, sem þú ert; 
hann er ok minn lífgjafi ok fóstri“. Pá svar- 
aði Skeggi engn. Eiðr gekk þá á brant ok 
þar til sem þeir sóttu at Pórði ok brá saxinu. 
Ok er Pórðr sá Eið fóstra sinn mælti hann: 
„Hafðu þik ekki í hættn fyrir mik“. Enn er 
Eiðr var út genginn ór tjaldi föður síns, þá 
stóð Skeggi upp ok mælti : „Rýta man göltr- 
inn ef gríssinn er drepinn“. Tók hann þá 
Sköfnnng ok gekk þangat til sem þeir sóttn 
at Þórði; hafði hann varizt svá drengilega, at 
þeir höfðn engn sári á hann komit; enn hann 
hafði sært marga menn. Ok er Skeggi kom 
til, gekk hann svá hart at, at þeir hrnkkn frá, 
er áðr höfðn sótt at Pórði. Síðan kom Skeggi 
á sættnm með þeim; skyldi hann einn geraum 

öll málin. Hann lauk þegar upp gerðinni. 
Skyldi Þórðr greiða tvau hundruð silfrs fyrir 
yíg Jóns, enn.Auðúlfr falla óheilagr fyrir fjör- 
ráð ok tilræði yið Þórð. Þeir menn, sem sár- 
ir höfðu orðit fyrir Þórði, skyldu hafa sár sín 
bótalaus fyrir fjörráð ok atsókD; ok með þessu 
skildu þeir. Eeið Skeggi heim, þá er hann yar 
búinn. Þórðr, reið jafnfram norðr, ok Eiðr með 
honum, ok töluðust þeir Skeggi ok Þórðr ekki 
við á allri þessarri leið. Þeir ríða þar til, er 
þeir koma at Miðfjarðará. Þá mælti Skeggi: 
„Hér munu vér af baki stíga; því at ek á við 
þik, Þórðr, erendi“; ok svá gerðu þeir. Þá 
mælti Skeggi: „Ásbjörn frændi minn bað mik 
vekja bónorð fyrir hans hönd, ok vill hann láta 
biðja Sigríðar, systur þinnar; ok vil eknúvita 
hversu þú vilt þessum málum svara“. Þórðr 
segir: „Litla vináttu á ek við Ásbjörn; heíir 
þú ok mér verit engi vin hér til; ok ekki kom 
mér þat í hug, at þú myndir hingat leita 
tengda fyrir frændr þína; enn veit ek, at Ás- 
björn er stórborinn maðr og ríkr, ok mikilmenni 
af sjálfum sér; enn eigi veit ek, hversu bræðr- 
um mínum eða henni er þetta kaup gefit“. 
Skeggi svarar: „Því kveð ek þik at málinu, 
heldr enn bræðr þína, at ek veit, at þeir vilja 
þínum ráðum hlíta, bæði um þetta ok alt ann- 
at“. Þórðr svarar: „Líklegir þykki mér þeir 
til vera at gera eftir mínumvilja; ennekkigef 

ek hana nökkurum manni, utan hennar samþykki 
sé til; enn yán þykki mér, at ekki brjóti hon 
þat á bak, er ek ræð“. Pá segir Eiðr: Þat 
vilda ek, fóstri minn, at vel svarir þú föðnr 
mínum um bónorðit, ok virðir mikils hans flut- 
ning u . Þórðr segir: „Svá skal vera; því at 
mikla liðsemd veitti Skeggi mér í þessarri ferð 
ok þat man ek nú láta ásjá; því at ek man gera 
kost á um bónorðit fyrir þinn flutning, Skeggi. 
Hon skal sitja í festum þrjá vetr; ok ef Ás- 
björn kemr eigi út innan þeirra þriggja vetra, 
þá eru laus þessi mál; kemr hann fyrr til 
lands, þá er hann kominn til ráðahags með Sig- 
ríði“. Þessu játar Skeggi. Réttir Þórðr þá 
fram höndina, ok tekr Skeggi handsöl; váru 
þegar váttar at heitorði. Þá mælti Skeggi: 
„Nú hefir þér vel farit, Þórðr, enn hagskifti 
var þat, er systir þín fekk skikkjuna, heldr enn 
kona Jóns; þykki mér ok meiri ván, at Borg-. 
firðingar megi minni til reka, hverr yðarr fundr 
varð; man ek lengja nafn þitt ok kalla þik 
Þórð hræðu“. Þórðr sagði: „Vel líkar mér 
þat, þó þeir haíi nökkurar menjar minnar þar- 
kvámu, ok svá þykki mér ok engi forþokki á 
nafni þessu; enn svá segir mér hugr um, atsjald- 
an muni hræðulaust í þessu heraði“. Eftir þetta 
riðu þeir heim. Ok er Þórðr kom heim, var 
honum vel fagnat. Hann var spurðr tíðenda. 
Hann sagði af hit ljósasta. Síðan kallaðihann 

systkin sín til tals við sik, ok sagði þeim heit- 
orðit. Sigríðr svarar: „Bráðráðit þykki mér þú r 
bróðir, gert hafa um heitorðit mitt, er ek var 
ekki at frétt áðr“. Þórðr segir: „Þat kaup* 
skal ekki framar, enn þú vilt samþykkja“. „Þess 
var mér ván at þér; vil ek ok þinni forsjá hlíta 
hér um“. „Þórðr bað hana hafa þökk fyrir 
andsvörin; síðan fekk hann henni skikkjuna, ok. 
sagði henni um viðskifti þeira Jóns ok Auð- 
úlfs, ok kvað vísu: 

(2) Tvá lét ek Fáfnis fitjar 
falla þar til jarðar 
ýta, leifaia lautar 
lind fagrvita, kindar; 
áðr vildu þeir öldu 
eitr þvengs bana veita 
branda með benja vöndum 
bings, mær, skerðendr særi. 

„Slíks var at ván“, segir hon. Hér eftir sitr Þórðr 
heima um kyrt, ok var Eiðr jafnan með honum. 

8. Þetta sama sumar kom skip íBlönduós í 
Langadal. Þar kom út Ormr, systurson Skeggja 
ok bróðir Ásbjarnar. Enn er Skeggi frétti út- 
kvámu frænda síns, ríðr hann til skips, ok býðr 
Ormi heim með sér til vetrvistar, ok fór Ormr 
heim með honum. Ormr var svá háttaðr, at 
hann var hverjum manni meiri ok sterkari, 
rammr at afli ok hinn vasklegasti, ok fullr af 
ofrkappi, ok þótt engi sinn jafningi. Hann var 
hinn mesti vígamaðr, ok fullr upp ójafnaðar. 

Þat var einn dag, at Ormr gekk til laugar, at 
Sigriðr frá Ósi var þar fyrir, ok ein konameð 
lienni. Honum fanst mikit til hennar, okspurði 
eftir, hvat kona hon væri. Honum var sagt, 
hvat hon hét, ok svá ætt hennar. Hann kom 
at máli við Skeggja ok mælti: „Svá er mál 
með vexti, at ek viida, at þú bæðir Sigríðar 
frá Ósi til handa mér“. Skeggi svarar: „Þat 
man ek eigi gera við þessa konu; enn biðja 
vil ek hverrar annarrar konu sem þú vilt til 
handa þér“. Ormr svarar: „Annathvárt vil ek 
at þú biðir Sigríðar, ellegar engrar“. Skeggi 
segir: „Því myuda ek biðja festarkonu Ásbjarn- 
ar bróður þíns?“ Ormr segir: „Þat hirði ek 
aldri, þó hon sé hans festarkona; viltu eigi 
biðja hennar fyrir mína hönd, þá man verða 
róstumikit í heraði; því at þá skal ek fífla 
hana, ok munu bræðr hennar þat banna, enn 
ek man ekki þat hirða; mantu þá verða til at 
hlutast“. Þá sagði Skeggi: „Eigi man Sigríðr 
fyrir þér fíflast láta; ok ætlar þú þér mikla 
dnl, at fá hennar svá ósæmilega; ok roan þér 
þetta draga til skammæðar; þvi at velta hefir 
Þórðr látið þyngra hlass, þar þeir bræðr drápu 
Sigurð konung slefu Gunnhildarson“. Ormrség- 
ir: „Yerðr þat sem má; á þetta skal hætta, ef 
þú vilt eigi biðja konunnar mér til handa“. 
Skeggi segir: „Heldr vil ek fara með þessum 
orðum, enn vandræði standi af; ok mantu þó 

illa við una, hversu sem svarat verðr". Eiðr 
varð þessa varr, er hann var á kynnisvist at 
Eeykjum með föður sínum. Þeir feðgar gera 
Þórði orð, at hann komi til Eeykja. Þórðr fcr 
til Eeykja, ok bræðr hans með honum. Skeggi 
heilsar Þórði glaðlega. Hann tók því vel, ok 
hvat undir orðsendingu hans væri. Skeggi 
segir: at Ormr frændi hans vildi fá Sig- 
frétti, ríðar systur hans. Þórðr segir: 
„Undarleg málaleitan er slíkt af þinni hendi; 
því at mér lízt Ormr, frændi þinn, meira 
uiga varit í fors ok óvizku, enn hamingju; er 
ok eigi ólíklegt, at þat reyni af bragði; eða 
veit hann eigi áðr, at konan er föstnuð bróður 
hans?“ Skeggi mælti: „Ormr er eigi heima, 
ok er riðinn út í Langadal til skips“. Eiðr 
mælti: ,.Þat vilda ek, fóstri minn, at þú gerðir 
á nökkurn kost fyrir flutning föðurmíns“. „Svá 
skal vera, sem þú biðr“, segir Þórðr, „at á 
skal gera kostinn fyrir bænarstaðinn þinn ok 
flutning Skeggja; enn engan mynda ek á gera, 
of Ormr hefði sjálfr beðit konunnar. Þauand- 
svör vil ek, Skeggi, gefa þínu máli, at þat er 
fyrst, at ek vil engu því bregða við Ásbjörn, 
sem ek hefl honum lofat; ek vil, at Ormr fari 
utan í sumar, ok veri utan tvá vetr, enn eigi 
ván ráða, ef Ásbjörn kemr eigi til“. Skeggja 
þótti allvel svarat, ok höfðu hér við vátta. Eeið 
Þórðr heim til Óss ok Eiðr með honum. Lítit 

gaf Sigríðr sér um þetta. Líðr nú þar til, er 
Ormr kemr heim, ok hafði búit skip sitt. Ormr 
spnrði Skeggja at um erlendislok kvánbænanna. 
Skeggi sagði alt sem farit hafði. Ormi þótti 
Skeggi hafa laust fylgt. Skeggi bað hann þá 
virðing á leggja, sem hann vildi. Ormr bafr 
hann hafa af sér enga þökk fyrir málalokin, 
ok varð reiðr mjök ; kveðst aldri hirða, hvárt 
Þórði líkaði vel eða illa — „skal hon þá vera 
friðla mín“. Skeggi kvað hann furðu óvitran 
mann, er hann talaði slíkt. Eigi hafði Ormr 
heima verit, svá at nóttum skifti, áðr hann 
reið til Óss, ok settist á tal með Sigríði. Hon 
bað hann eigi þat gera; kvað Þórði mundu 
þykkja verr — „ok mantu finna skjótt mis- 
smíði á, ef þú geriræigi at“. Ormr kvaðst 
hvergi varbúinn við Þórði, hvat sem þeir skyldi 
reyna. Hon sagði þat ok líkast, — „at þat 
reynir þú, ef þú venr hingat kvámur þínar; 
máttu til þess ætla, at ek man mér engu af 
skifta um þat, er til þín heyrir, meðan ek spyr 
ekki til Ásbjarnar, bróður þins“. Skildu þau 
talit. Þórðr var at ferjusmíð niðri við ósinn, 
ok ætlaði at halda henni til Stranda eftir 
skreið, ok fara sjálfr með. Ormr kom þrjá daga 
í samt til Óss. Ok þá talaði Þórðr við Orm: 
„Þat vil ek, Ormr, at þú hafir eigi hingat 
kvámur þínar til óþyktar við mik, enn ósæmdar 
við systur mína“. Ormr svarar um heldr illa 

ok kveðst sjálfráði verit hafa ferðar sinnar fyr- 
ir hverjnm manni, ok kveðst hyggja, at svá 
skyldi enn vera. Pórðr kvað þá eigi báða uppi 
skyldu, ef hann kæmi hinn fjórða daginn. Ormr 
lét af kvámum nökkurar nætr. Þórðr bjó fer- 
juna. Ok er hann var búinn, var þat einn 
morgin, at veðr var gott; þá ætlaði Þórðr at 
sigla út ór ánni. Heimakona gekk inn at Ósi* 
ok kvað gott veðr at þvá léreft sín. Sigríðr 
var vön at þvá léreft sín í læk þeim, er fellr 
hjá garði at Ósi. Hon fór með léreftin ok kon- 
an með henni. Þenna morgin hefir Ormr njósn 
af, at Þórðr man brátt sigla. Hann lætr taka 
sér hest. Ekki veit Skeggi til þessa. Síðan 
tók hann vápn sín. Hann reið út til Óss, og 
þangat í hvamminn, sem Sigríðr var. Hann 
sté af hestinum ok batt hann; síðan leggr hann 
af sér vápnin, ok gengr til hennar Sigríðar, 
ok setr hana niðr, ok leggr höfuð í kné henni 
ok leggr hennar hendr í höfuð sér. Hon spurði 
því hann gerði slíkt,— „því at þetta er á móti 
mínum vilja; eða mantu eigi ályktarorð bróður 
míns? ok man hann þat efna; sjá þú svá fyrir 
þínum hluta“. Hann segir: „Ekki hirði ekum 
grýlur yðrar“. Ok er Ormr kom i hvamminn, 
brá hon við heimakona, ok hljóp ofan til fer- 
junnar, ok sagði Þórði, at Ormr var kominn í 
hvamminn til Sigríðar. Þórðr brá skjótt við, 
ok tók sverð sitt ok skjöld. Hann hljóp npp 

í hvamminn. Ormr lá í knjám Sigríði. Þórðr 
hljóp at Ormi ok mælti: „Statt þú npp og ver 
þik; er þat nú eigi verra, enn krjúpa at konum 
ok hörfa við mér“. Ormr brá við, ok seildist 
til sverðs síns, ok í því hjó Þórðr til Orms ok 
í sundr hinn hægra handlegginn. í því brá 
Ormr sverðinu; ok r viðbragði hans brotnaði 
fótleggr hans. Þá hjó Þórðr höfuð af Ormi, 
ok gekk síðan heim til Óss, ok lýsti vígiOrms 
á hönd sér. Sigriðr bað Þórð bróður sinn 
forða sér. Hann brosti at orðum hennar ok 
sagði: „Hvergi man ek fara; því at ek kann 
cngar leiðir; man ek senda mann til Keykja 
at segja Skeggja vígit Orms“. Hon segir: „Und- 
arlegr maðr ertu, bróðir, því at Skeggi man 
skjótt hér koma, ok hefna frænda síns, með 
fjölmenni, ok heflr þú ekki megn at standa í 
stríði við hann, þó at þú sér garpr rnikill". 
Þórðr kveðst ekki at því fara. Síðan fann hann 
sauðamann sinn, ok bað hann fara til Reykja, 
ok segja Skeggja vígit. Hann kveðst þessa ó- 
fúss, enn lézt þó fara mundu, ef Þórðr vildi. 
„Seg ok þat með, at Skeggi láti færa í braut 
afglapa sinn“. Sveinninn fór sem hann bað, 
ok sagði Skeggja vígit Orms frænda síns. Skeggi 
varð reiðr mjök. Sveinninn mælti: „Þat bað 
Þórðr mik segja þér, at þú skyldir láta flytja 
í brautu afglapa þinn“. Skeggi safnar númönn- 
um at sér, ok ríðr út til Óss. Enn Þórðr var 

heima yið himi tíunda mann, ok býst til varn- 
ar, þegar hann sér ferð Skeggja. Þar várn 
þeir bræðr báðir. Allir váru þeir velvápnaðir. 
Kveðst Þórðr nú hvergi mundu vægja fyrir 
Skeggja; kvað nú vel, at þeir reyni með sér.. 
Þat er at segja. at þenna morgin hafði Eiðr 
farit til stóðhrossa sinna í Línakradal; þau- 
hafði Þórðr gefit honum. Ok er hann fréttr 
vígit Orms, skundaði hann heim til Óss, og* 
vildi koma fyrr enn faðir hans; ok þat gekk 
honum. Enn er hann kom heim, sá hann viðr- 
búnað þeira, og tók vápn sfn, ok gekk í lið 
með Þórði fóstra sínum. Þórðr mælti: „Eigi 
vilda ek, fóstri minn, at þú værir at þessum 
fundi; því at ek man nú ekki hlífa föður þín~ 
um, heldrenn öðrum manni ef hann sækir at“. 
Eiðr segir: „Hjá þér man ek vera, fóstriminn. 
hvat sem í gerist; því at eitt skal yfir okkr 
ganga; var mér þat þá í hug, er þú gaft mér 
líf, at ek skylda mitt líf leggja við þitt líf*‘. 
Þórðr segir: „Þá mantu mér bezt gefast, er 
mér liggr mest á“. Ok þá er þeir höfðu við- 
talazt, kom Skeggi við marga menn. Skeggi 
var hinn reíðasti. Ok er hann sér Eið, son 
sinn, í liði Þórðar, stöðvaði hann flokk sinn- 
Þórðr kastaði orðum á Skeggja ok bað hann 
at sækja; „því at nú er ek albúinn at höggva 
uxann, þó feitr sé; því at nú er helzti gamall 
orðinn“. Þá segir Skeggi: „Eigi man ek at 

sækja; því at ek yil eigi berjast við Eið; enn 
oft mantu til glæpa stefna u . Þórðr segir: „Meirr 
ætlaekþér til komahræðsla, ennhuggæði, efþú 
sæbir nú eigi at“. Skeggi svaraði engu, ok reið 
frá okheim. Ormr varheygðr í Miðfjarðarnesi. 

9. Núverðrað nefna fleiri menn til sögunn- 
ar. Þorvaldr hét maðr, góðr bóndi. Hann bjó 
í Langadal á þeim bæ, er heitir í Engihlíð. 
Hann var læknir góðr. Hann átti tvá sonu; 
Tiét annarr Einarr, enn annarr Bjarni. Indriði 
hét maðr, ok félagi Orms. Hann var mikill 
maðr, ok vígr hverjum manni betr, ok hinn 
bezti drengr. Hann var kominn út í Kolbeins- 
árósi. Hann var þá búinn til siglingar, er þetta 
var tíðenda. Özurr hét maðr. Hann bjó í 
Skagafirði á þeim bæ, er á Grund heitir. Hann 
var Arngrimsson. Jórunn hét móðir hans, ok 
var systir Miðfjarðar-Skeggja. Özurr var höfð- 
ingi mikill, því at hann hafði goðorð um hinn 
efra hlut Skagafjarðar ok út til móts við Hjalta- 
sonu. Hann var ódældarmaðr, ok ekki var 
hann vinsæll; meiri ok sterkari, enn flestir menn 
ótrúr og undirhyggjufullr. Þórhallr hét maðr. 
Hann bjó á Miklabæ í Óslandshlíð. Ólof hét 
kona hans. Hon var væn kona, ok hinnmesti 
skörungr. Þórhallr var vellauðigr at fé; engi 
var hann kempa kallaðr ok heldr hræddr, ok 
at öllu hit mesta lítilmenni. Hann var hælinn 
ok hinn mesti skrumari, ok þóttist flest ráð 

kunna. Ólof húsfreyja hans yar Hrolleifsdóttir, 
þess er nam HrolleifsdaJ npp af Sléttahlíð. Hon 
var fyrir þeim um alla hluti. Hafði hon verit 
gefin honum til íjár. Hon var ung, enn Þór- 
hallr við aldr. Hon var læknir góðr. Kálfr 
hét bóndi einn í Hjaltadal. Hann bjó á Kálfs- 
stöðum. Hann var mikilhæfr bóndi. 

10. Nú er þar til at taka at Ósi, er Skeggi 
hefir heygja látið Orm, frænda sinn. Hann 
sendir mann norðr til Indriða, félaga Orms, at 
segja honum vigit; biðr hann búast norðan, ef 
hann vill nökkut leita til hefnda eftir félaga 
sinn; því at hann hafði svarizt í fóstbræðralag 
við Orm, áðr þeir fóru til íslands. Indriðibrá 
við skjótt ok tók vápn sín. Hann hafði hjálm 
ok skjöld rauðan, mikit krókaspjót i hendi, 
gyrðr bitrlegu sverði. Honum fylgdu tveir aust- 
menn ok aðrir tveir íslenzkir menn. Indriði 
reið frá skipi ; þá er hann var búinn. Nú er 
þar til að taka, er þeir Þórðr ok Skeggi skildu 
at Ósi, at Eiðr talaði við Þórð: „Þatvildaek 
fóstri minn, at þú riðir af heraðinu fyrst, en 
ek man annast um bú þitt, meðan þú ert á 
braut“. Þórðr segir: „Þú skalt ráða; enn ekki 
er mér mikit um að flýja bólstað minn“. „Svá 
hlýtr nú at vera at sinni“, sagði Eiðr, „því 
at eigi kenni ek kapp föður míns, ef þérdug- 
ir at sitja samtýnis við hann við svá búit“. 

Síðan bjóst Þórðr at heiman. Hann tók vápn 

ð 

sín ? skjöld ok hjálm, sverð ok spjót. Bræðr 
hans bnðnst til ferðar með honum. „Eigi vil ek 
þat“, sagði Þórðr, „því at ek vil ykkr í engi 
vandræði leiða með mér; enn hafið áðríengum 
vígaferlum staðit með mér; ok haldið kyrru 
fyrir með fóstra mínum, þar til fleira verðr til 
tíðenda“. Síðan sté hann á bak ok bað alla 
heimamenn vel lifa. Síðan reið hann upp á 
háls til Línakradals ok einn maðr með honum 
til leiðsagnar. Hann léttir eigi fyrr leið, enn 
hann kemr út í Langadal til Engihlíðar síð 
um kveldit. Hann hafði grímu yfir hjálminum 
ok duldist. Synir Þorvalds þóttust kennahann 
ok sögðu föður sínum. „Ok ef hann er, man 
tíðendum gegna, er hann ferr huldu höfði um 
heraðit“. Bóndi spurði hinn mikla mann at 
nafni. Hann sagðist Þórðr heita. „Ok ertu 
Þórðr hræða?“ Hannsegir: „Kalla máttu svá, 
ef þú vilt; sá er maðriun“. Bóndi segir: 
„Hverju gegnir um ferðir þínar?“ Þórðr segir 
vígit Orms ok allan tilganginn, ok kvað vísu: 

(3) Fátt kann ek fleygi hrotta, 
fegring nm vák, eegja; 
áðr vildi sá öldn 
ósæma Gná Ijósa. 

Þvi varð ek bráðr, at brtíði 
blakkrennir nam spenna 
vágs; enn vildi eigi 
Vár unna bliks dára. 

Þorvaldr sagði: „Mikil tíðendi segir þú, víg 

Orms, frænda Skeggja, ok munu margir frændr 
eftirsjá yeita með Skeggja w . Pórðr kvað vísu: 

(4) Yeitk at eftir ýti 
ormreitar mnnu leita 
frændr, ok vilja vendi 
vápndöggvar mik höggva. 

Eigi veitk, þót ýti 
egg reiði fram Skeggi 
ríkr, hvárt ek renn frá leiki 
reinarelds fyr einum. 

Þorvaldr segir: „Eigi er þat ok víst; eðahvert 
ætlar þú nú at ríða?“ Pórðr svarar : „Norðr 
ætla ek fyrst til skips, er uppi stendr í Kol- 
beinsárósi, hvat sem þá legst fyrir“. Þorvaldr 
bauð honum Einarr son sinn til fylgdar, því at 
Pórði váru leiðir ókunnigar; skyldi hann fy]2*ja 
honum norðr ór Vatnsskarði, þar til sem leiðir 
skildust. Þórðr þakkaði honum, ok dró fingr- 
gull af hendi sér ok gaf Þorvaldi. Bóndi þakk- 
aði, ok bað hann sín vitja, ef honum líkaði. 
„Segir mér svá hugr, at þú munir i þessarri 
ferð verða reyndr um vápnfimi ok karlmensku; 
mantu svá eiga við at sjá, at Özurr frændi 
Orms man sitja um líf þitt, þá hann fréttir; 
því at hann er höfðingi mikill ok ódeildar- 
maðr“. Þórðr kvað þat fram koma um sinn 
hag, sem lagit yrði — „ok er ekki mark at 
mínum ættarfylgjum, ef eigi týna nökkurir 
frændr Orms f}’rir mér lifi, áðr enn ek lýk 

nösum; enn vel ferr þér, bóndi, ok haf þökk 

3 * 

fyrir; man ek þiggja þína vináttu, ef ek þarf 
til at taka“. Síðan reið Þórðr á braut ok Einarr 
með honum; skildu þeir Þorvaldr með vináttu. 
Þeir ríða upp eftir Langadal ok norðr Vatns- 
skarð. Ok er þeir kómu norðr ór skarðinu, 
skildi þá á um leiðir; vildi Þórðr riða um 
Grindarhóla, ok hann réð. Þeir riðu til Arnar- 
stapa ok áðu þar. Þórðr kvað sér svefnhöfugt, 
ok kvað sækja at sér ófriðarfylgjur. 

11. Nú er þar til at taka, er Indriði fréttir 
víg Orms félaga síns. Hann reið frá skipi ok 
með honum fjórir menn : tveir norrænir; hét 
annarr Sigurðr, enn annarr Þorgrímr; þeir váru 
hinir víglegustu menn. Aðrir tveir váru ís- 
lenzkir menn ; hét annarr Bárðr, enn annarr 
Þorfinnr, miklir menn ok sterkir. Þeir váru 
vel vápnaðir. Þeir riðu sem leið liggr upp 
eftir Skagafirði til Vatnsskarðs þenna hinn 
sama dag sem Þórðr reið um skarðit. Nú sjá 
þeir Þórðr reið fim manna með vápnum. Þórðr 
spurði förunaut sinn, hverja hann kendi þar 
ríða. Hann sagði: „Eigi kann ek mann at 
kenna, ef þat er eigi Indriði stýrimaðr, fóst- 
bróðir Orms, með rauðan skjöld ok allmikit 
krókaspjót í hendi“. Þórðr svarar: „Vera má 
svá, at Indriði vili hafa minn fund. Eðahvers 
liðs á ek þar ván sem þú ert? u Hann sagði: 
„Eigi er ek vígamaðr, ok eigi má ek manns- 
blóð sjá; ok er þat ilt at vita, ef þú skalt 

látast fyrir þeiin“. Þórðr kvað eigi víst, — 
„hverr skipstjórnarmaðr man vera í kveld at 
skipi Indriða“. Eftir þetta býst Þórðr til 
varnar; enn mein kvað Þórðr þat, at félagi 
hans var huglauss, ok kvað vísu: 

(5) Eigi skal ek fyr ýti flýja 
undalogs at þasaum fundi 
— gegnir skulu þat fleygjendr fregna 
flæðabáls — á þessum hálsi; 
heldr ætla ek hjálmi faldinn 
hrottasöng at fremja löngnm, 
eikikráks þöt at mér sæki 
ýtar at þessi vápnamessu. 

Ok er þeir fundust, frétti Indriði hvat Orm 
dveldi. Þórðr segir, ok kvað Orm hafa keypta 
sér staðfestu á Miðfjarðarnesi. Síðan sagði 
hann honum vígit — „ok hefndu hans nú; því 
at ekki mantu í betra færi komast við mik 
enn nú“. Indriði kvað svá vera skyldu. Síð- 
an sækja þeir allir at honum. Sigurðr aust- 
maðr leggr til Þórðar með spjóti, ok kom í 
skjöldinn ok rendi út af ok niðr í völlinn. 
Hann laut eftir laginu. Ok er Þórðr sá þat, 
hjó hann til hans; kom þat á Sigurð miðjan, 
ok tók í sundr fyrir ofan mjaðmimar. í þessu 
hjó Þorfinnr til Þórðar, ok kom í skjöldinn, 
ok sneið af mikinn mána aí skildinum. Þórðr 
hjó á fótinn Þorfinni fyrir ofan kné ok tók af 
fótinn. Þórðr bað Indriða betr at sækja — „ef 
þú vilt hefna félaga þíns“. Indriði hleypr at 

Þórði ok veitir honum mikla atsókn. Þeir 
sóttugt lengi; enn svá lauk, at Indriði fellfyrir 
Þórði, ok flakti allr í sundr af sárum. Þá 
hijóp Þórðr &t förunautum Indriða, ok var eigi 
langt þeira vápnaviðskifti áðr Þórðr drap þá 
káða. Eftir þetta settist Þórðr niðr ok batt 
sár sín, þvi at hann hafði fengit mörg sár ok 
stór. Hann gengr at Indriða ok spurði, ef 
hann myndi vera græðandi. Hann segir: „Þess 
þykki mér ván, ef læknar koma til“. Þá tók 
Þórðr til Indriða ok kipti honurn ór blóði, ok 
lætr hann á bak hesti sínum. Eftir þat tekr 
Þórðr hest sinn ok ríðr vestr í Bólstaðarhlíð 
ok segir þar tíðendin. Síðan reið hann með 
Indriða í Engihlíð. Þorvaldr fagnar vel Þórði, 
ok býðr honum allan þann greiða, sem hann 
vill þiggja, ok spyrr tíðenda. Hann segir bar- 
dagann at Arnarstapa ok flm manna lát — „enn 
því er ek hér kominn, at ek vilda, at þú grædd- 
ir Indriða; því at aldri fær vaskara mann u . 
Þorvaldr kvað þat skylt vera. Tók hann við 
Indriða, ok bjó honum kerlaug ok fægði sár 
hans, ok hafði hann engi banvænleg sár. Þor- 
valdr býðr Þórði lækning. Hann kveðst eigi 
þat vilja — „man ek norðr leita á landit, hvat 
sem fyrir verðr u . Indriði tók til orða: „Nú er 
svá komit, sem þér megið vita, at ek hefi leitat 
til hefnda við Þórð eftir Orm; enn því skifti 
svá til, at fellu fyrir Þórði fjórir mínir félagar, 

enn ek sárr til ólífis; ok fór þat sem ván var 
með okkr Þörði, því at hann er engum manni 
líkr um vápnfimi. Nú er ráð mitt, Þórðr, at 
þú ríðir norðr til skips míns, ok bíð mín þar. 
Ólof heitir húsfreyja á Miklabæ. Hon er kven- 
skörungr ok hinn bezti læknir; beið fiana við- 
töku, þar til sem ek kem norðr, ok lækningar. 
Özurr heitir bóndi, er býr at Þverá í Skaga- 
firði. Hann er frændi Orms, er þú vátt. Hann 
man sitja um líf þitt“. Þórðr bað hann hafa 
þökk fyrir tillögin — „enn fara man ek ferða 
minna fyrir Özuri, sem ek hefi ætlat“. Eftir 
þetta reið Þórðr norðr yfir Skarð til Skaga- 
fjarðar ok alt til skips. Hann kom til Mikla- 
bæjar síð um kveldit, ok fann bónda ok spurði 
bóndi hann at nafui. Þórðr nefndi sik. Þór- 
hallr segir: „Heyrt hefi ek þín getit oft. Hvat 
heldr þik til hérkvámu?“ Hann sagði bonum 
fundinn þeira Indriða ok vígin, ok kvað vísu: 

(6) Háðak víst í víðu 

Vatnsakarði sókn harða; 
þar lét ek fjóra fjörvi 
fleinBýnendr týna; 
enn Indriði unninn 
ítr varð í byr rítar; 
þeim gafk líf, er Leifa 
láðdýri kann stýra. 

Þórhallr kvað hann mikinn afbragðsmann — 
„ok lízt mér svá, sem þú munir vera sárr 
mjök“. Þórðr kvað ekki mikit bragð at því, 

enn lézt þó hafa skeinur nökkurar. 1 þessu 
kom húsfreyja út. Hon mælti: „Hverr er þessi 
hinn mikli maðr, er hér er kominn?“ Þórðr 
segir til sín. Hon kveðst heyrt hafa hans getit 
jafnan, ok bað hann af baki stíga ok dveljast 
þar náttlangt. Þórðr bað húsfreyju hafa þökk 
fyrir. Þórhallr mælti: „Vandhæfi þykki mér á 
viðtöku þessa manns; ratat í mikil vandræði í 
vígaferlum, enn maðrinn mjök sárr ok þarf 
lækningar; eru ok miklir menn til eftirsóknar 
og hefnda eftir Orm; þykki mér svá, sem sá 
muni hvártki sjá fyrir fé eða fjörvi, sem hon- 
um veitir nökkura hjálp“. Þá segir húsfreyja: 
„Eigi lízt okkr þetta einn veg; þykki mér, sem 
sá muni betr hafa, er honum veitir nökkura 
hjálp; vil ek bjóða þér, Þórðr, at vera hér svá 
lengi, sem þú vilt, ok at binda sár þín ok 
græða þik, ef þess verðr auðit“. Þórðr þakk- 
aði henni, ok kveðst þetta þiggja mundu, ef 
bóndi samþykkir. Þórhallr sagði nú enn fara 
— „sem vant er, at þú mant vilja ráða; man 
ek heita Þórði, at vera honum trúr í öllum 
hlutum; má ek halda tungu minni um hérvist 
Þórðar“. Síðan sté Þórðr af baki, ok fylgdi 
húsfreyja honum í eitt útibúr, enn bóndi tók 
af hesti hans. Húsfreyja setti borð fyrir Þórð, 
ok fór hann til matar. Eftir þat bjó hon hon- 
um kerlaug. ok fægði sár hans; hafði hann 
mörg sár ok stór. Þórðr var á Miklabæ á laun, 

þar til sem hann var heill orðinn allra sára- 
sinna. Þá talaði Þórðr við Þórhall bónda ok 
húsfreyju : „Svá er nú komit, at ek er heill 
orðinn sára minna, ok vil ek ekki lengr fara 
huldu höfði, eða vera hér lengr enn ykkrhjón- 
um líkar vel“. Húsfreyja segir: „Þat er minn 
vili, at þú sér hér, þar til sem einnhvern veg 
slítr ór málum þessum“. Þórhallr segir: „Þat 
vil ek, at Þórðr sé hér í vetr; enn þó er mér 
sagt, at Özurr at Þverá muni ætla at sjá eftir 
hefndum við þik“. Þórðrkveðst eigi þat hirða; 
má þat eigi víst vita, hvárr hellum hleðr at 
höfði öðrum“. Einn dag reið Þórðr til skips;. 
var þat lagit út undir Elínarhólm. Ok í þann 
tima kom Indriði til skips. Höfðu hásetar búit 
skipit meðan Indriði var i Engihlíð. Indriði 
bauð Þórði at fara utan með sér; enn ekki 
kveðst hann mega austr halda fyrir frændum 
Orms, er bæði váru margir ok ríkir — „enn 
sætzt hefi ek um víg öll fyrir þína hönd, þau 
sem urðu á fundi okkrum; hefi ek bætt þau 
mínum penningum“. Þórðr þakkaði honum alt 
þetta, ok dró gullhring af hendi sér ok gaf 
honum; enn ekki lézt hann utan fara at sinni. 
Eftir þetta skildu þeir með vináttu; ok fór 
Indriði utan, ok er hann ór sögunni. Þórðr 
reið á Miklabæ. Þórhallr tók allvel Þórði, 
ok kvað þat vel, at hann fór eigi 
utan — „hefir þú hér dvalizt um hríð, 

ok líkar mér vel við þik; veit ek ok, at 
húsfreyja viU, at þú sér hér þeim stundum, 
sem þú vilt; er ek ok maðr barnlauss; ok er 
gott, at gera slíka menn sér at vinum ok 
styrkja þá með penningum, þótt í nökkut falli; 
vantar mik hvártki hug né vit til ráðagerða, 
ef Özurr slæet á fjandskap við þik w . Þórðr 
tók vel uudir þetta. Þá segir húsfreyja: „Eigi 
vilda ek, Þórðr, at þú tryðir mjök á vísdóm 
Þórhalls né brautargengi; enn vel ætla ek, at 
þú reynir um sinnsakir, ef þú þarft til at taka, 
um garpskap Þórhalls M . Þórðr dvelst með 
Þórhalli um vetrinn. 

12. Ketill hét bóndi. Hann bjó inn frá Ós- 
landi. Hann hafði gefit Þórði hest góðan, er 
Sviðgrímr hét; við hann eru kendir Sviðgríms- 
hólar. Kálfr bóndi á Kálfsstöðum bauð þeim 
Þórði ok Þórhalli til jólaveizlu. Þat þektist 
Þórðr. Enn áðr þeir riðu heiman, mælti hús- 
freyja við Þórð : „Þat vilda ek, at þú færir 
varlega; því at Özurr at Þverá sitr um líf 
þitt; hann hefir heitazt, at hefna Orms frænda 
síns“. Þá sagði Þórhallr: „Ætla þú til þess, 
húsfreyja, at vér erum eigi uppgefnir, hvártki 
í ráðagerðum né harðfengi, þó at reyna þurfi, 
þó nökkurr liðsmunr sé, eigi aUlítill w . Hús- 
freyja sagði : „Þrífist aldri þitt hól. Ræð ek 
þér, Þórðr, at þú treyetir ekki á harðfengi 
Þórhalls w . Þórðr segir: „Vel man gefast". 

Síðan ríða þeir á Kálfsstaði, ok er þeim þar 
vel fagnat; yar þar yeizla góð um jólin. Nú 
er at segja frá Özuri at Þverá, at hann heldr 
njósnum til um ferð Þórðar, þá hann ferr frá 
jólaveizlunni. Safnar hann at sér mönnum, ok 
ríðr heiman við hinn nítjánda mann um nótt- 
ina fyrir affaradag jólanna ut til Hjaltadals, ok 
nam staðar nær Yiðvík, þar sem heitir Garðs- 
hvammr, skamt frá bænum í Viðvík. Snemma 
um morguninn eftir jól bað Þórðr menn búast 
til heimferðar, ok kvað mart hafa fyrirsikbor* 
it um nóttina. Kálfr bóndi spurði, hvat hann 
hafði dreymt. „Þat dreymdi mik a , segir hann, 
„at mér þótti vér félagar ríða upp eftir Hjalta- 
dal; ok er vér komum nær Viðvík, þá hlupu 
upp fyrir oss átján vargar; einn var miklu 
mestr, ok hjjóp at mér með gapanda munninn, 
ok réð á mik ok mína menn; þótti mér þeir 
bíta menn mina til bana. Ek þóttumst drepa 
marga vargana, ok hinn mesta varginn þótt- 
umgt ek særa; ok þá vaknaða ek u . Kálfr bóndi 
kvað vera ófriðvænlegt,— „ok eru þetta manna 
hugir w , ok bauð honum at sitja þar um daginn, 
ok láta njósna ofan til Viðvíkr. Þórðr vildi 
þat eigi. „Þá vil ek w , sagði Kálfr, „fá þér 
menn fleiri, at fylla flokk þinn w . Þórðr segir: 
„Eigi skal þat spyrjast, at Þórðr hræða hræðist 
eina saman drauma, ok fyrir þat auki hann 
# fjölmenni, at hann þori eigi fyrir þeim sökum 

um herað at fara“. Þeir ríða nú frá Kálfs- 
stöðum sjau saman, Þórðr ok Þórhallr ok 
heimamenn þeira flm. Kálfr bóndi fekk til 
fylgdar yið Þórð húskarl sinn, er Hallr hét, 
sterkr maðr. Eyvindr hét bóndi, er bjó í Ási 
í Hjaltadal. Hann hafði verit á Kálfsstöðum 
um jólin. Hann hafði gefit Þórði spjót gull- 
rekit, ok heitit honum sínu liði, hvar sem Þórðr 
þyrfti manna við. Eyvindr fór með Þórði. Þeir 
fóru ofan eftir dalnum, ok eigi langt, áðr maðr 
kom í mót þeim, er Kálfr hafði gert á njósn, 
ok sagði þeim, at eigi færri menn rayndi sitja 
fyrir þeim enn átján niðr í Garðshvammi.Þór- 
hallr spurði, hverir þeir væri. Hann kvað Özur 
frá Þverá vera formanninn. Þórðr sagði þá 
kost á at reyna hvatleik manna ok vápnfimi. 
Þórhallr segir: „Þat er ekki ráð, at halda til 
fundar við þá við slíkan liðsmun; ok man ek 
gefa til annat ráð w . „Hvert er þat? w segir 
Þórðr. Þórhallr segir: „Yér skulum snúa hér 
yfir í tunguna, ok svá í Kolbeinsdal ok svá 
heim, at ekki verði þeir varir við oss w . Þórðr 
segir: „Lítill þykki mér liðsmunr, þó þeir sé 
átján, enn vér níu; veit ek oft mönnum vel hafa 
vegnat við slíkan liðsmun;* ok eigi myndi Hörða- 
Kári láta eltast, frændi minn, þó nökkuru meiri 
liðsmunr væri; man ek eigi minna hafa afhon- 
um eða öðrum göfgum frændum mínum, enn 
renna eigi at öllu óreyndu. Nú vil ek fara ok 

finna Özur, hversu sem gengr; enn þú, Þórhallr, 
skalt ekki vera á þessum fundi; vil ek ekki 
launa svá húsfreyju þinni ykkar velgerning, at 
hafa þik í nökkrum lífsháska“. Þórhallr bað 
hann ráða — „enn mæla munu þat óvinirmínir, 
at ek skiljumst ódrengilega við þik“. Þórðr 
bað ok Eyvind heim ríða. Hann sagði: „Illa 
helda ek þá félagsskap við góðan dreng, ef ek 
skylda þá renna frá þér, er þú þyrftir helzt 
manna við; skal þat ok aldri veröa, at mik 
hendi þá skömm“. Síðan fara þeir þar til er 
þeir sá fyrirsát Özurar. Þórðr mælti: „Vér 
skulum snúa hér upp á brekkuna hjá oss; þar 
er vígi gott“. Þeir gera svá, ok brjóta þar 
upp grjót. Ok er þeir Özurr sjá þat, hlaupa 
þeir upp at brekkunnk Þórðr spurði: „Hverir 
eru þessir, er svá láta ófriðlega?“ Özurr nefndi 
sik — „eða er Þórðr hræða þar á hólnum?“ Hann 
svaraði: „Sá er maðrinn; ok er þér nú ráð, at 
hefna Orms, frænda þíns, ef nökkur er dáð 
með yðr; því at nógan hafið þér liðsmun“. Öz- 
urr bað sína menn at sækja. Tókst þar harðr 
bardagi. Þórðr varð skjótt mannsbani. Báru 
þeir Þórðr grjót á þá Özur, enn þeir hlífðu sér 
með skjöldum. Létust þá nokkurir menn af 
Özuri meðan grjótit vanst. Síðan hlupu þeir 
Þórðr ofan af brekkunni; tókst þá mannfallit. 
Sá maðr hjó til Þórðar, er Örn hét, ok kom í 
lærit, er hann horfði undan, þvi at sá maðr sótti 

at honum framan, er Hafþórr héj frændi Öz- 
urar,ok er Þórðr fekk lagit, brást hannokhjótil 
hins annarri hendi með sverðinu, ok kom á hann 
miðjan, ok tók í sundr í miðju. Hann hjó ann- 
at högg til Hafþórs, ok kom á öxlina; klauf 
hann niðr frá síðunni höndina, ok fell hann 
dauðr til jarðar. Nú hefir Þórðr drepit þrjá 
menn. Þetta sér Özurr, ok biðr þá sína menn 
at sækja. Hann sækir nú at Þórði, ok með 
honum fim menn, enn aðrir sóttu at mönnum 
Þórðar. Enn svá líkr þessum fundi, at Þórðr 
varð sex manna bani, enn særði Özur, svá at 
hann var óvígr. Níu menn létust af Özuri, 
enn fira af Þórði. Eftir fundinn gekk Þórðr 
at Özuri, ok kipti honum ór blóði, ok skaut 
yfir hann skildi, svá eigi rifi hann hrafnar; því 
at hann mátti sér enga hjálp veita. Allir flúðu 
undan menn Özurar. Eigi váru menn Þórðar 
færir til eftirferðar; því at engi kom ósárr af 
fundi þessum. Þórðr bauð Özuri atlátagræða 
hann. „Eigi þarftu at bjóða mér lækning*, 
segir Özur; „því at jafnskjótt skal ek drepa 
þik, sem ek komust í færi við þik u . Þórðr 
kveðst ekki at því fara, ok sendi Þórhall yfir 
í Ás, til Þorgríms, er þar bjó, at hann sækti 
Özur ok græddi hann. Hann gerði svá, ok 
flutti hann heim; lá hann lengi í sárum, ok 
varð heill um síðir. Dysjar váru gervar at lík- 
um þeira manna, er þar fellu. Eftir fundinn 

í Garðshvammi fór Pórðr heim með Þórhalli;. 
hafði hann fengit mörg sár, enn engi banvæn. 
Ólof spnrði Þórð at fundinnm. Hann kvað vísu: 

(7) Fellu í fleina sköllum 
fimtán yiöir mána 
lenda leifnis grundar 
lungs báru, eBn sjau sárir. 

Þar vá ek sex — enn særöa 
sigrhnuggna þar duggo; 

Özurr hét sá ýtir 
eldbands Drumu sanda. 

„Þetta er mikil tíðendi u , sagði hon. Húsfreyja 
græddi Þórð. Líðr af vetrinn, svá ekki bar til 
tíðenda. 

13. Um várit reið Þórðrupp í herað; því at 
bóndi sá er Þorgrímr hét hafði sent honum 
orð, at smíða skála sinn; því at Þórðr var 
manna hagastr. Þorgrímr bjó í Flatatungu. 
Þat er ofarlega í Skagafirði. Þórðr er at skála- 
smíðinni um sumarit. Ok er mjök var algerr 
skálinn, kom skip af hafi at Gásum í Eyjafirði. 
Þórðr segir bónda, at hann vill ríða til skips r 
ok kaupa þá viðu, er honum þótti mest þurfa. 
Bóndi biðr hann ráða, ok fær honum þrjá hús- 
karla, at flytja heim viðinn: Síðan fara þeir 
norðr, ok eru í kaupstefnu þá stund, er þeir 
þurfa, ok bera norðan við á mörgum hestuin. 
Þórðr ríðr jafnfram þeim. Hann hafði alvæpni: 
hjálm ok skjöld, gyrðr sverði, ok spjót hitgóða. 
Þeir riðu Hörgárdalsheiði, ok ofan eftir Norðr- 
árdal, svá yfir á fyrir framan Egilsá ok ofam 

-eftir eyrunum. Þá sjá þeir tólf menn spretta 
upp fyrir sér með vápnum. Þar var kominn 
Özurr frá Þverá. Þórðr hleyprþegar af baki, 
ok setr fyrir sik skjöldinn. Förunautar hans 
verða við hit vasklegasta, ok stíga af baki, ok 

1) regða vápnum sínum. Þórðr bað þá hafa sik 
í engri hættu. Þeir báðu þann aldri þrífast, 
-er stæði hjá, er hann þyrfti manna við. Þá 
mælti Þórðr við Özur: „Eigi ertu enn horfinn 
í fyrirsátunum við mik; þætti mér, sém þér 
myndi minnissamr fundr okkarr; mantu nú eigi 
fara betrum förum enn næst, áðr vit skiljum w . 
<3zurr svaraði: „Þat sagða ek þér, at ek skylda 
þér aldri trúr, ef ek lifnaða; ok þat skal ek 
ef'na. Sækjum nú at honum, ok njótum nú 
liðsmunar“. Þórðr segir: „Eigi er ek enn upp- 
gefinn; þykki mér eigi víst, hvat þér myndið á 
vinna, þótt ek væra einn, enn nú hálfu síðr, er 
þessir menn fylgja mér“. Síðan rann Þórðr 
fram at Özuri, ok lagði spjótinu í gegnum þann 
mann, sem fremstr stóð. Þórðr mælti: „Fell 
þar nú einn, ok er eigi öðrum at firr“. Þeir 
^ækja nú at Þórði Özurr, ok með honum sex 
menn, enn förunautar Özurar fjórir sóttu þrjá 
félaga Þórðar; lýkr þar svá, at þar fallahvár- 
irtveggja. Enn frá þeim Þórði ok Özuri er 
þat at segja, at Þórðr drepr fjóra menn af 
Özuri, enn særði hann mörgum sárum. Nú er 

2) ar til að taka, er smalamaðr Þorgríms bónda 

sér fundinn af hálsinum, ok þykkist vita, hverir 
mennirnir munu vera; veit ok, at Þórðr þarf 
manna við. Hleypr hann heim í Flatatungu, 
ok sagði bónda fundinn, ok biðr hann skunda 
at veita lið Þórði. Bóndi bregðr við skjótt, ok 
ríðr upp á eyrarnar við hinn tíunda mann. 
Ok er Özurr sér mannaferðina, skundar hann 
til hests síns, ok kemst á bak við illan leik, 
ok ríðr undan sem mest getr hann, unz hann 
kemr heim til Þverár, ok unir illa við sína 
ferð; látit menn sína, enn er sjálfr sárr mjök. 
Þrír menn létust af Þórði; váru þeir dysjaðir 
í hólunum, sem fundrinn var. Þorgrímr bóndi 
spurði Þórð at tíðendum. Hann kvað vísu: 

(8) Tólf vildu mér moldar 
meiðendr bana seiða 
veita vafðra brauta; 
vann ek þeim skaða saunan. 

Sendak $jau með skunda 
sækjendr vápnalækjar 
ells til ítrar hallar 
Oðins með brynglóðu. 

Þórðr var nú í Flatatungu, og lauk við skála- 
smíðina; var þat furðusterkt hús. Stóð sá skáli 
alt til þess, er Egill biskup var at Hólum. 
Ok er Þórðr vill á braut fara, fylgir Þorgrimr 
bóndi honum við hinn tíunda mann, ok ríða 
ofan eftir Skagafirði. Ok er Özurr sá ferð 
þeira, þóttist hann eigi hafa mannafla, at ríða 
eftir þeim. Ríða þeir leið sína, unz þeir koma 

á Miklabæ í Óslandshlíð; tekr Þórhallr vel við 
Þórði, enn húsfreyja betr. Þorgrímr bóndi reið 
heim, ok skildu þeir Þórðr góðir vinir. Þórðr 
verðr nú frægr mjök víða nm landit. Þetta 
fréttir Miðfjarðar-Skeggi, ok lætr, sem hann 
viti eigi, hvat fram ferr með Özuri, frænda hans, 
ok Þörði. Sitr Þórðr um kyrt framan mjök 
til jóla. Þat var einn morgin fyrir jól, at 
Þórðr vildi fara at sjá hest sinn, Sviðgrím. 
Hann stóð með fjórum hrossum. Þórhallr bað 
Þórð bíða ok fara þrimr náttum síðar — „því 
at ek vilda færa hey mín úr stakkgörðum". 
Þórðr bað hann ráða — „enn ekki kemr mér á 
úvart, at vér munurn mönnum eiga at mæta u . 
Þórhallr kvað þá eigi uppgefna, þótt nökkurr 
liðsmunr sé. Þórðr brosti að orðum hans, ok 
mæiti: „Svá man vera, ef þú stendr á aðra 
hönd mér“. Húsfreyja mælti: „Aldri þrífist þitt 
hól; þótti mér sem Þórði yrði lítit lið að þér 
á þeim fundi, sem þú vart á; ok er sú kona 
i'.la gefin, er þik á; því at þú ert bæði hælinn 
ok huglauss". Þórðr segir: „Ekki er þat svá 
at skilja. Þórhallr er engi áhlanpamaðr ok for- 
sjáll, enn man vera hinn vápndjarfasti, ef reyna 
skal“. Þórhallr segir: „Ekki þarftu, húsfreyja, 
at vera svá harðorð; því at ekki ætla ek mér 
á hæl at hopa fyrir einshverjum, ef vit erum 
jafnbúnir til“. Skildu þau nú talit. Yið tal 
þeira var staddr einn umrenningr. Hann kast- 

ar fótum undir sik, ok kemr um kveldit til 
Þverár. Özurr spurði hann tíðenda, eða hvað- 
an hann væri at kominn. Hann kreðst engi 
kunna tíðendi at segja — „enn á Miklabæ í Ós- 
landshlíð var ek í nátt“. Özurr segir: „Hvat 
hafðist Þórðr hræða at, kappinn?“ Sveinninn 
segir: „Yíst máttu þat til segja, at hann sé 
kappi, svá sneypilega sem þú hefir fyrir hon- 
umfarit; enn ekkisá ek hann~gera, utan hann 
hnauð höggró á sverði sínu. Enn þat heyrða 
ek Þórhall segja, at þeir myndi færa hey ór 
görðum innan þriggja nátta u . Özurr segir: 
„Hversu margmennir mundu þeir vera ? w Sveinn- 
inn svarar: „Eigi fleiri enn Þórðr ok Eyvindr 
ok Þórhallr u . . „Yel segir þú, sveinn u , segir 
Özurr. Síðan kvaddi hann til ferðar með sér 
tólf menn, og reið út í Óslandshlíð. Þenna 
sama morgin ríða þeir Þórðr heiman ok Ey- 
vindr ok Þórhallr. Þórðr bað Eyvind hafa 
vápn sín; kvað því ekki of aukit. Hann gerði 
svá. Þeir ríða út í Sviðgrímshóla. Þá mælti 
Þórðr: „Þat vil ek, Þ>rhallr, at þú sér hér 
eftir; enn vit Eyvindr. skulum lelta hrossanna 
upp á hálsinn u . Þórhallr bað hann ráða. Þeir 
gengu upp í hlíðina. Snj'r var í hlíðinni ok 
harðfenni víða. Özurr kemr at garðinum, ok 
þeir tólf saman, ok slá hring um Þórhall, ok 
brugðu vápnum sínum, ok báðu mannfýluna 
segja til Þórðar. Þórhallr varð ógurlega 

4 * 

hræddr, ok heyktist niðr undir garðinn, ok 
kvað Þórð genginn upp í hlíðina við annan 
mann. Özurr mælti: „Ilt er at éiga þræl at 
einka vin“, ok laust hann öxarhamarshögg, 
svá (at) hann lá í svíma. Síðan runnu þeir upp í 
hlíðina. Þá mælti Þórðr við Eyvind: „Menn 
koma neðan í hlíðina, ok kenni ek þá gerla; 
þar er Özurr kominn, ok vill enn hafa minn 
fund. Nú skulu vit leitast at komast á Skeggja- 
hamar ok þaðan í Sviðgrímshóla; þar er vígi 
gott“. Eyvindr svarar: „Yel megu vit komast 
á hamarinn“. Þeir hlaupa nú á hamarinn. í 
því koma þeir Özurr at. Þórðr gengr á fram- 
anverðan hamarinn. Skafl var lagðr af hamr- 
inum niðr á jöfnu ok ákaflega brattr; var þar 
hin mesta mannhætta ofan at fara. Siðan settu 
þeir spjótin í milli fóta sér, ok riðu svá ofan 
af hamrinum alt niðr á jöfnu; kómust þeir nú 
á Sviðgrimshóla. Bar þá Özurr nú skjótt at. 
Þórðr mælti: „Mikit kapp leggr þú á at hafa 
líf mitt, Özurr; væri þat ok eigi illa, at þú 
fyndir sjálfan þig fyrir; skulu vit ok eigi báð- 
ir af þessum fundi með fjörvi braut komast u . 
Özurr kveðst þat ok ætlat hafa, að Þórðr skyldi 
eigi lengr undan draga. Sækja þeir nú at þeim 
Þórði ok Eyvindi. Þórðr skaut spjóti til Özur- 
ar; ok í því hljóp einn hans maðr fram fyrir 
hann, og flaug spjótit í gegnum hann. Einn 
maðr hjó til Þórðar. Hann brá við skildinum, 

ok kom þar í höggit, ok varð hann ekki sárr. 
Pórðr hjó til þessa manns, og veitti honnm 
banasár. Hann hjó þegar annan; þat högg 
kom á hálsinn ok rendi niðr í brjóstit; fell 
hann dauðr á jörð. Hinn þriðja lagði hann í 
gegn með sverðinu. Eyvindr drap hinn fjórða. 
Sótti Özurr nú at í ákafa; fellu þá enn tveir 
menn hans. Þá bárust og sáráEyvind; mæddi 
hann þá blóðrás, ok settist hann þá niðr, ok 
var ákaflega móðr. Sóttu þeir þá sex at Þórði; 
varðist hann svá, að þeir kómu engu sári á 
hann. Þórðr mælti þá til Özurar: „Illa sækist 
yðr sex. Hvat ek vilda siðr, enn þykkjast vera 
formaðr þessara manna, enn hafa þá at skildi 
einum í dag; ok er nú hitt ráð, at sækja ok 
hefna Orms, fræuda þíns, ok allra þeira svaðil- 
ferða, er þú hefir fyrir mér farit“. Özurr verðr 
nú reiðr mjök við alt saman: skapraunarorð 
Þórðar, ok þá heift, sem hann hafði á honum; 
hleypr nú at honum, ok höggr tveim höndum til 
hans. Þat kom í skjöldinn, og rendi niðr í skjöld- 
inn, svá aftók mána mikinn. í því hjó Þórðr til 
Özurar, ok kom þat högg undir hina vinstri hönd- - 
ina, ok rendi niður með hr} T gnum, svá hann 
leysti frá ok riftn; hljóp sverðit þar áhol; fell hann 
þegar dauðr niðr. Enn þeir förunautar Özuran 
sem eftir lifðu, runnu undan, ok sögðu víg Özurar. 
Þórðr lét flytja Eyvind heim, og var hann mjök 
sárr, ok lá lengi í sárum, ok varð heill. Haugr 

var orpinn eftir Özur. Þórðr sagði víg Özur- 
ar á Miklabæ, ok kvað vísu: 

(9) Equ hefik eex, hin svinna 
— Bvcllr móðr af því — þella 
goldit gAIgavaldi, 
gullbaugs jöru drauga, 

Grund, létk Özurr öndu, 
armesýnar, þar týna; 
lundr var lóns enn sjaundi 
láðfells veginn, þella. 

Illa likaði Ólofu við Þórhall, er hann hafði sagt 
til Þórðar; ok var við sjálft búit, at hon myndi 
skilja \ið hann fyrir þessum sökum. Þórðr átti 
jafnan hlut at með þeim, at betr færi, ok kvað 
várkunn, at hann leysti líf sitt, ok kvað einskis 
ils ör\ r ænt fyrir Özuri. Líðr nú svá fram um 
jólin, at ekki bar til tíðenda. Sitr Þórðr nú 
um kyrt. 

14, Þar er frá at segja, at Miðfjarðar-Skeggi 
frétti norðan fall Özurar frænda sins; þykkir 
Þórðr nær sér höggvit hafa, ok fyltist upp við 
hann mikillar reiði; berr þat þó upp fyrir eng- 
um manni; því at hann vildi eigi, at Eiðr son 
hans ok bræðr Þórðar hefði nökkurn grun af 
hans ráðagerðum fyrr enn framkæmi. Hann 
lætr setja inh tólf hesta sína á laun, ok ætlar 
at ríða at Þórði þegar eftir jólin. Ríðr hann 
nú leynilega heiman frá Reykjum við hinn tólfta 
mann. Hann reið norðr Vatnsskarð, ofan um 
Hegranes, svá út með bygð um náttina, ok 

toma nökkuru fyrir dag til Miklabæjar. Tungls- 
Ijós var mikit. Þeir drepa högg á dyrr. Maðr 
gekk til hurðar. Hann spurði, hverir komnir 
væri. Skeggi sagði til sín, ok spurði, hvárt 
Þórðr hræða væri þar. Maðrinn svarar: „Hvat 
viltu honum?“ Hann sagði: „Spyr þú hann, 
hvárt hann vill úti eða inni þola högg undir 
Sköfnungi". Og er inn kom sögnin, hver erendi 
hans váru, stendr Þórðr upp, ok tók vápn sín. 
Þámælti Ólof húsfreyja: „Standi menn upp ok 
vápnist, ok verið góðan dreng; því at hér er 
mart röskra manna fyrir, ok látið illa verða 
för Skeggja hingat“. Þá svaraði Þórhallr: 
„Þat fyrirbýð ek heimamönnum mínum öllum, 
at veita Skeggja mótgang, ok geri sik eigi at 
hj^býlaskömm við utanheraðshöfðingja“. Hús- 
freyja segir: „Löngu vissa ek, at þú vart 
ónýtr til vápns, enda dáðlauss til drengskapar“. 
Þórðr mælti: „Bóndi á hýbýlum at ráða, hús- 
freyja“, ok gekk út í dymar. Skeggi bað hann 
út ganga og gefa sér höggrúm. Þórðr kvað 
þá vísu: 

(10) Kost görik þér á þessu, 
þar þú eggjar mik, Skeggi. 
at ek ekunda út undir 
eggfránan hjör seggja, 
ef fœra mik fúra 
featendr þagat heeta 
Yggs, er Özur Yágum — 
afrendr — fegins hendi. 

„Og man ek ganga út með þeim skilmála cí , 
segir Þórðr, „at ek fylgja þér þangat, sem ek 
drap Özur frænda þinn; má þér þá minnissam- 
ara verða, hvilíkt ættarhögg ek hefi höggvit 
þér“. Skeggi mælti: „Ekki munu bityrði þín 
nú veita þér lið; enn viðrkvæmilegt þykki mér,, 
at þar fram komi hefndin“. Síðan fór Þórðr 
með þeim þar til, sem Özur var dysjuðr; hurfu 
þeir nú um hauginn. Þórðr kvað þá vísu: 

(11) Nú er þér ráð at rjóða, 
ríkr, egg á mér, Skeggi; 
ef stýrir hvárt ek heyri 
heldr þá tekr at kvelda; 
ok minnist svá manna 
morðeggjandi tveggja, 
þeira er Þundar sessa 
þér nána vá ek mána. 

Skeggi brá þá sverðinu, Sköfnungi, ok mælti: 

.Hér skal eigi öðrum at hlíta, at vega at Þórði, 
enn mér“. Þórðr brá sverði ok mælti: „Engi 
ván er þér, Skeggi, at ek standa kyrr fyrir 
höggum þínum, meðan ek er óbundinn 11 . í þessu 
hleyptu at þeim átján menn, allir með brugðn- 
um sverðum. Þar var kominn Eiðr, Eyjólfr ok 
Steingrímr, bræðr Þórðar. Eiðr spurði, hvárt 
Þórðr lifði. Þórðr sagði sér eigi nær dauða. 
Allir hlupu þeir af baki. Bauð Eiðr föður sín- 
um tvá kosti, hvárn hann vildi heldr: selja 
Þórði grið, svá hann mætti ríða heim til Óss, 
ok sitja í friði, ella mundi hann veita fóstra 

sínum lið ok berjast með bonum. Skeggi segir: 
„Löngu hefða ek drepit Þórð, ef færi hefðaek 
til sét, ef eigi fynda ek, at þú mætir meira, 
Eiðr, fóstrneyti Þórðar enn frændsemi við mik“. 
Eiðr kvað Þórð þess alls maklegan — „hefir 
Þórðr þan ein víg vegit, er hann átti hendr 
sínar at verja, utan vígit Orms; ok var þó- 
várkunn á“. Skeggi svaraði: „Þat er líkast, 
Eiðr, at þú munir verða at ráða; því at eigi 
man ek berjast við þik“. Eftir þetta ríðr 
Skeggi á Miklabæ um náttina, ok gengr inn 
með brugðnu sverði, ok at hvílu Þórhalls, ok 
bað húsfreyju upp standa; kvað hana helzti 
lengi hafa sæmt við klækismann þann. Hon 
gerði svá. Hon bað Þórhalli griða. Hann 
kvað mannfýlu þá helzti Icngi lifat hafa. 
Síðan tók hann í hár honum ok kipti honum 
fram á stokkinn, ok hjó af honum höfuðit, ok 
mælti: „Miklu er þetta nær, at slíðra Sköfn- 
ung í þínn blóði enn Þórðar; því at honum er 
mikill skaði, ef hann létist, enn at þér erengi 
með öllu, ok launaða ek nú Sköfnungi þat, at 
honum var brugðit". Skeggi ríðr nú á braut 
ok heim til Eeykja ok unir illa við sína ferð. 
Þeir Þórðr ok Eiðr kómu á Miklabæ í þann 
tíma, er Skeggi reið í braut. Ólof sagði þeim 
víg Þórhalls. Eiðr kvað eigi minna at ván,— 
„miklu var faðir minn reiðari, er vit skildum“. 
ólof bað þá svá lengi sitja þar, sem þeir vildi. 



58 


ÞÓRÐAR SAGA HRÆÐU. 


Eiðr kvað henni vel fara, ok váru þar vikuok 
kvíldu hesta sína. Bjuggust þeir þá í braut. 
Þórðr gekk at Ólofu ok mælti: „Þess vil ek 
biðja þik, at þú giftist engum manni innan 
tveggja vetra, ef þú spyrr mik á lífi; því þú 
ert sú kvenna, at helzt myndi ástir af mér 
geta“. Hon svarar svá: „Þessu vil ek heita 
þér; því at ek vænti mér eigi framar gjaforðs, 
enn þvílíks w . Ríða þeir nú vestr til Miðfjarðar 
ok heim til Óss. Eyvindr fór með Þórði, enn 
setti mann fyrir bú sitt; því at hann vildi eigi 
við Þórð skiija, meðan hann var eigi sáttr um 
vígaferli sín. Nú Iíðr af veírinn, ok er alt kyrt. 

15. Þat er nú sagt, at skip kom af hafi í 
Blönduósi; þar várá Ásbjörn stýrimaðr, frændi 
Skeggja. Skeggi ríðr til skips, ok bíðr Ásbirni 
heim með sér. Fóru þeir til Reykja átján sam- 
an. Var Ásbjörn ekki kátr um vetrinn. Þórðr 
hræða sat heima at Ósi, ok hafði mart röskra 
manna með sér; var Eiðr þar við tíunda mann. 
Litla hríð hafði Ásbjörn verit á Reykjum, er 
hann sagði Skeggja, hverja ætlan hann hefði á 
við Þórð um málaferli; kveðst þungt þykkja, 
at hafa bótalaust víg Orms, bróður sins, enn 
hafa nógan afla til hefnda. Skeggi kvað vand- 
hæfi á málinu—„því at Eiðr stendr jafnan með 
Þórði, ok skil ek eigi, hvat drjúgast verðr um 
skifti vár Óssmanna^. Hættu þeir nú talinu. 
Þetta sama sumar kom skip í Hvítá í Borgar- 

firði. Riðu menn til kaupa norðan ór sveitum, 
bæði ór Miðfirði ok annarsstaðar. Þórðr hræða 
reið til skips við tólffca mann, ok allir vel vápn- 
aðir. Þar váru bræðr hans báðir, Eyjólfr ok 
Steingrírar. Fór þat orð af, at hann ætlaði at 
ríða upp eftir Borgarfirði at erendum sínum, 
ok sunnan Arnarvatnsheiði. Þetta fréttir Skeggi, 
ok býst heiman við hinn átjánda mann á laun 
svá Eiðr varð ekki varr við, ok ætlar at sitja 
fyrir Þórði, er hann ríðr sunnan. Þar varÁs- 
björn í ferð: Ríða þeir norðr yfir háls í Yíði- 
dal, fyrir framan bygð alla, ok svá suðr á heiði 
þar sem skiljast götur, ok ofan hallar af í Yíði- 
dal. Sá maðr fór með Skeggja, er Þorbjörn 
hét ok kallaðr vesalingr. Hann bjó á landi 
Skeggja, ok hafði gerzt arfsalsmaðr hans.H^nn 
átti auð fjár, ok tímdi hvártki at hafa sjálfr, 
né láta aðra hafa, ok því var hann vesalingr 
kallaðr. Fátt hafði hann manna hjá sér utan 
konu sína. Eiðr var riðinn út á Miðfjarðarnes, 
at annast um bú þees manns, er Þorbjörn hét 
ok kallaðr aumingi. Hann var arfsalsmaðr 
Þórðar hræðu, ok hafði hann farit með Þórði. 
Hann átti allra handa gangandi fé; bjó hann á 
utanverðu Miðfjarðarnesi; gekk sjálfala fé hans 
þar í skógunum. Hafði Þórðr þat af hans penn- 
ingum, sem hann vildi. Eiðr var þar nökkur- 
ar nætur, ok reið síðan heim til Óss, ok frétt- 
ir nú, hvat um var at vera. Safnar hann nú 

at sér mönnuin, ok ríðr yið fimtánda mann 
suðr á heiði eftir föður sínum. Nú er þar til 
at taka, at Þórðr hræða er í kaupstefnu því- 
líka stund, sem hann þurfti, ok ríðr hann sið- 
an upp eftir Borgarfirði, ok svá norðr á heiði 
alt þar til, er þeir sjá fyrirsátina. Þórðr mælti: 
„Hverja menn kenni þérhér?“ Eyjólfr segir: „Eigi 
veit ek það gerla, enn Skeggja þætti mér líkast“- 
Þórðr rnælti: „Lengi halda þeir frændr á fyrirsátun- 
um við mik; enn þó liðsmunr sé mikill, þá skulu 
þeir þó fá viðnám“. Ríða þeir nú fram at þeim 
með brugðnum sverðum. Skeggi stökkr þá upp 
ok mælti: „Sækjum nú at þeim, Ásbjörn frændi, 
ok látum þá nú kenna liðsmunar, ok hefn nú 
Orms bróður þíns“. „Svá skal vera“, segir 
Ásbjörn. Þórðr svarar: „Eigi er enn sopit 
kálit, þó í ausuna sé komit“. Sækja þeir nú 
at Þórði ok hans mönuum. Þórðr skaut spjóti 
til Skeggja, ok stefndi á hann miðjan. Sámaðr 
hljóp fyrir Skeggja, er Halldórr hét, náfrændi 
Skeggja; kom spjótit á hann miðjan ok ígegn- 
um hann, ok svá í brjóst á þeim manni, er 
stóð á baki honum, ok fellu þeir báðir dauðir. 
Hinn þriðja hjó hann með sverðinu á hálsinn, 
svá af fauk höfuðit. Verðr nú sókn hin harð- 
asta. Berjast þeir, Þórðr ok Skeggi, lengi dags, 
svá engi skakkar með þeim. Þeir Eyjúlfr ok 
Ásbjörn sóttust í ákafa; mátti þar eigi fyrir 
sjá, hvárr drjúgari mundi verða; veitti hvárr 

öðrum stór sár. Steingrímr barðist alldjarflega, 
ok varð fjögurra manna bani. Skiftist nú svá 
til, at Steingrímr er í móti Skeggja, enn Þórðr 
berst við menn þeirra með sínum mönnum; 
drap hann nú enn flm menn. Þeir nafnar 
sóttust í ákafa, Þorbjörn aumingi og Þorbjörn 
vesalingr, ok lauk svá, at þeir fellu báðir dauð- 
ir. í þessu hleypti Eiðr þar at þeim, ok þeir 
fimtán saman. Eiðr hljóp þegar af baki, ok 
gekk í milli, ok skildi þá. Skeggi var hinn 
reiðasti, ok reið heim til Reykja, ok þeir Ás- 
björn, ok undu illa við sína ferð. Ásbjörn lá 
lengi í sárum, ok varð þó heill. Þórðr ok Eiðr 
riðu heim til Óss af fundinum. Þrettán menn 
fellu af Skeggja á fundinum, enn sjau af Þórði; 
sitja nú hvárirtveggja um kyrt. Líðr nú á 
vetrinn. Þat var einn dag, at Eiðr reið til 
Reykja við hinn tíunda mann. Faðir hans tók 
vel við honum. Eiðr kvaðst vilja leita um 
sættir. Skeggi kvað langt tóm at því — „ok 
vert hér í vetr“. Eiðr kvað svá vera skyldu. 
Fátt var með þeim Eiði ok Ásbirni um vetr- 
inn. Jafnan hafði Eiðr grun á um tal þeirra, 
Skeggja ok Ásbjarnar, at þeir sæti um líf Þórð- 
ar fóstra síns. Hann sendi Þórði orð, at- hann 
væri varr um sik. 

16. Þat var einn tíma um vetrinn, at Eiðr 
varð varr við, at faðir hans reið heiman á laun 
ok upp í hérað; þóttist hann vita, at hannætl- 

aði til stórræða nökkurra; þyí reið hann eftir 
honum við hinn tíunda mann. Fundust þeir 
uppi við Krókssía<fomela. Skeggi spurði Eið ? hvert 
hann ætlaði. Eiðr segir: „Ek vilda fylla flokk 
þinn, faðir minn“. ,.Yel man þér þat fara, 
frændi, enn ek man ríða heim aftr; því atmér 
er krannt w . „Svá má vera at sé w , sagði Eiðr; 
enn ek man ríða til Torfustaða; því at ek á 
þangat crendi w . Síðan skilja þeir. Þennasama 
dag hafði Ásbjörn gengit til laugar, ok sex 
menn með honum. Nú er at segja frá Þórði 
hræðu. Hann vaknar þann sama morgin, ok 
mælti við bræðr sína: „Svá hafa mér draumar 
gengit, sem þeir Miðfjarðar-Skeggi ok Ásbjörn 
muni sitja um líf mitt; man ek nú fara y frá 
húsi í dag ok gildra til veiða nökkurra, ef færi 
gefst á; því at ek vil eigi lengr eiga þá báða 
yflr höfði mér, Ásbjörn ok Skeggja. Sknlu vér 
fara sjau saman, bræðr mínir ok Eyvindr ok 
þrír menn aðrir w . Síðan taka þeir vápn sín, 
ok ríða til Reykja. 1 þann tíma gekk Ásbjörn 
frá laugu, ok sá mannareiðina. Ásbjörn mælti 
við sína menn: „Þar ferr Þórðr hræða, okláta 
ófriðlega, ok roan hann vilja hafa minn fund;. 
skulu vér snúa upp á hólinn ok bíða þar w . 
Þeir gera nú svá. Kemr Þórðr nú at, ok slær 
þegar í bardaga; váru hvárirtveggja hinir á- 
köfustu; því at engi var liðsmunr. Þórðr varð 
skjótt mannsbani. Þar fellu þrír menn af Ás- 

birni, enn einn af Þórði. Þá sótti Þórðr at As- 
birni, ok veitti honnm mörg sár, svá hann var nær 
óvígr. í því kom Skeggi at með brugðnnm 
Sköfnnngi. Hann mælti til Ásbjarnar: „Þvírennr 
þáeigi, hinn armi w .Hann svaraði, ok kvað vísu: 

(12) Læt ek i hng mér hvíta, 

— hart mót er nó spjóta — 
lind, þarf ek liðs þíns, frændi, 

—leggfarms koma, Skeggi; 
eigi renn ek, þvi’t innan 
ek minnumst Gnár tvinna; 
hörð man vörn, sú er vörðnm 
vit frændr saman, litnir. 

Settist Ásbjörn nn niðr; því at hann mæddi 
blóðrás, svá hann var yfirkominn. Skeggi hjó 
til Þórðar, ok kom þat á öxlina; var þat svöðu- 
sár. Ok í því kom Eiðr at með tínnda mann 
ok hljóp þegar á millum, ok kvað þá eigi lengr 
berjast sknlu. Hann kveðst ok skyldu drepa 
Ásbjörn, nema hann gerði einn nm. Ásbjörn 
segir: „Þat var mitt erendi út hingat, at sækja 
festarmey mína; enn er ek frétta víg bróðurmíns^ 
þá var víst með mér at hefna hans; enn nú er 
svá orðinn fundr várr, at ek kýs heldr friðvið 
Þórð“. Þórðr svaraði: „Fóstra mínum vil ek 
unna virðingar af málum þessum; enn ekki hirta 
ek ella um sættir; færi þá eon leikar, sem verða 
mætti“. Svá lýkr, at þeir sættast, ok skal Eiðr 
gera um öll mál þeira ok vígaferli. Gengu 
þeir til handsala, Þórðr ok Ásbjörn ok Skeggi. 

Hönd Þórðar þrútnaði ok blés upp. Eiðr skar 
'ór eggfarveginn ór sárinu; tók þá ór verkinn 
allan. Eiðr stefnir nú heraðsfund. Kómu þeir 
þar allir, Skeggi ok Ásbjörn ok Þórðr. Lauk 
Eiðr þá upp sættargerð með þeim. „Þat er 
rgerð mín“, segir Eiðr, „at fyrir víg Özurar 
geri ek tvau hundruð silfrs, enn hit þriðjaskal 
falla niðr fyrir fjörráð við Þórð ok allan fjand- 
skap; enn menn Özurar allir óhelgir fyrir tilför 
við Þórð; enn fyrir vig Orms geri ek tvau 
hundruð silfrs; enn fyrir áverka þann, er faðir 
minn veitti Þórði, geri ek hundrað silfrs; síðan 
skal Ásbjörn fá Sigríðar, sem ætlat var i 
fyrstu; skal Þórðr hafa inni brúðhlaupit. Hér 
-er ok hundrað silfrs, Ásbjörn, er vit fóstri minn 
viljum gefa þér í frændbætr“. Allir þökkuðu 
honum fyrir. Skeggja fanst fátt um, enn kvaðst 
mundu halda sættir ok grið. Þórðr þakkaði 
f*óstra sínum sættargerð; „enn ekki vil ek hafa 
þat hundrað, er þú gerðir mér til handa; skal 
Skeggi þetta fé ekki út greiða; því at ekki 
myndi Þórðr, faðir minn, eða Hörða-Kári taka 
fémútu á sér, ok eigi skal ek taka“. Þetta 
mæltist vel fyrir; hafði Þórðr virðing af mál- 
um þessum. Nú býst Þórðr við brúðhlaupi, ok 
býðr til mörgum mönnum. Ok um kvelditskip- 
ar Eiðr mönnum í sæti. Skeggi sat í öndvegi 
á hinn æðra bekk, ok Þórðr næst honum. Gegnt 
.Skeggja í öðru öndvegi sat Ásbjörn brúðgumi, 

ok Eiðr hit næsta honum. Brúðkonur sátu á 
þverpallinn. Var þar veitt vel um bveldit. 
Allir menn váru þar kátir, nema Skeggi; hann 
var heldr ófrýnn. Gengu menn til svefns um 
kveldit. Um morgininn gengu menn til drykkju 
eftir vanda. Þunglíft var Skeggja, ok sofnaði 
hann undir borðinu. Hann hafði lagt Sköfn- 
ung at baki sér. Illa líkaði Þórði, er Skeggi 
var ókátr um veizluna, ok tók hann sverðit 
Sköfnung ok brá. Eiðr mælti: „Þetta er þarf- 
leysa, fóstri minn u . Þórðr svarar: „Hvat man 
saka u ? Eiðr segir: „Þat er náttúra sverðsins. 
at nökkurt verðr at höggva með því hvern 
tíma er brugðit er“. Þórðr segir: „Þat skal 
prófa u , ok hljóp út, ok kvað hann skyldu görtra 
við merarbeinin, ok höggr hross eitt, er stóð í 
túninu. Eiðr kvað þetta illa orðit. Nú vakn- 
ar Skeggi, ok saknar bæði sverðsins ok Þórð- 
ar. Hann varðr reiðr ok hljóp út, ok spurði, 
hvárt Þórðr hefði tekit sverðit. Eiðr segir: 
„Ek veld því, faðir minn, er Þórðr hjó hrossit; 
því at ek sagða náttúru sverðsins“. Þórðr 
kvaðst sjálfr valda. Þá mælti Skeggi reiðr 
mjök: „Ek vil nú at vit reynum með okkr“. 
Þórðr kvaðst þess 'albúinn. Þeir Eiðr ok Ás- 
björn gengu á milli, svá þeir náðu eigi at berj- 
ast. Þá mælti Þórðr: „Með því at þeir vilja 
eigi, at vit reynum með okkr ; þá ætla ek vel 
fallit, at Skeggi geri einn um, ef honum þykk- 

ir sér nökknr svívirðing gerr hafa verit“. Eiðr 
mælti: „Petta er vel boðit, faðir, at taka sjálf- 
dæmi af slíknm manni, sem Þórðr er“. Petta 
þiggr Skeggi, ok gerði tín kýr til handa sér. 
Þórðr svaraði: „Þetta skal vel greiða“. Líkaði 
nú hvárnmtveggja allvel, ok skildn með vin- 
áttn. 

17. Skjótt eftir brúðhlanpit kom Þórðr atmáli 
við Eið, ok mælti: „Þat vilda ek, fóstri minn, 
at þú riðir með mér norðr á Miklabæ, at biðja 
Ólofar Hrolleifsdóttnr til handa mér“. Eiðr 
segir: „Skylt er þat, fóstri minn, at ek ríða, 
hvert er þú vilt“. Síðan ríða þeir heiman, 
Þórðr ok Eiðr, Ásbjörn, Eyjólfr ok Steingrímr. 
Þeir ríða þar til, er þeir koma á Miklabæ. 
Var þeim þar vel fagnat. Um morgininn bar 
Þórðr npp erendi sín, ok hóf bónorðit við Ólofu. 
Hon tók því vel, ok gekk kanpit skjótt fram; 
várn váttar at heitorði, ok ríða þeir heim. Ólof 
húsfreyja hafði brúðhlanp inni. Þórðr bauðEiði 
til veizlnnnar ok Ásbirni mági sínnm, ok leysti 
þá út með rirðulegnm gjöfnm. Um várit setti 
Þórðr bú á Miklabæ; enn þeir bræðr hans, Ey- 
jólfr ok Steingrímr, bjnggn á Ósi í Miðflrði. 
Þórðr varð skjótt anðigr maðr af smíðnm sín- 
nin. 

18. Maðr er nefndr Þorgils, góðr bóndi. Hann 
bjó at Hrafnagili í Eyjafirði. Hann gerði Þórði 
hræðnorð, at hann skyldi koma norðr til hans 

ok smíða skála hans. Þórðr hét ferðinni, ok 
reið heiman, þá er hann var búinn, við ánnan 
mann, upp eftir Skagafirði ok norðr Öxnadals- 
heiði. í þann tíma kom skip af hafi at Gás- 
nm í Eyjafirði. Þar var á sá maðr, er Sörli 
hét ok kallaðr Sörli hinn sterki. Hann var 
allra manna sterkastr, ok vígr hveijnm manni 
betr. Hann var vel at sér; hveijnm manni lík- 
aði vel við hann. Hann var föðnrbróðir Orms, 
er Þórðrhræða drap, ok Ásbjarnar. Sörli fær 
sér hesta, ok ætlar at ríða vestr tiJ Miðfjarðar, 
til frænda sinna. . Frétt hafði hann víg Orms 
bróður sins. Hann reið frá skipi við átjánda 
mann, upp eftir Öxnadal, ok svá fram á heiði 
til Lurkasteins. Þenna sama dag reið Þórðr 
hræða yfir heiðina, alt þar til hann kom norðr 
á hólana fyrir ofan Lurkastein. Hann sá þá 
hvar átján menn ríða í móti honum, ok þykk- 
ist eigi vita hverir væri ok stígr af baki. Þessa 
menn berr brátt at. Þórðr heilsar mönnum 
þessum, ok spyrr foringja þeira at nafni. Hann 
kvaðst Sörli heita. „Ertu kallaðr Sörli hinn 
sterki“? segir Þórðr. „Kalla máttu mik þat, 
sem þú vilt u , segir Sörli; „eða hverr ertu a ? 
„Ek heiti Þórðr a , segir hann. „Ertu Þórðr 
hræða, er drepit hefir Orm, frænda minn a ? „Sá 
er maðrinn hinn sami u , segir Þórðr, „okmáttu 
nú hefna hans, ef þú vilt; enn ekki hefi ek nú 
búizt við þínum fundi; því at ek vissa eigi, at 

þú yart út kominn; enn heyrt hefi ek þín get- 
ið, ok bætt hefi ek víg bróður þíns w . „Engu 
hefir þú mér bætr“, segir Sörli, „ok skal ek 
ekki níðast á þér. Allir mínir menn skuln sitja 
hjá, enn yit skulum berjast tveir einir; svá þó 
at ek faíla fyrir þér ; þá banna ek hverjummanni 
at gera þér mein nökkurt“. Síðan ganga þeir 
saman, ok berjast alldjarflega. Fann Þórðr þat 
brátt at Sörli var afbragðsmaðr sakir vápnfimi, 
ok eigi þóttist hann hraustara mann fyrr hafa 
fundit. Yeitti hvárr öðrum stór sár ok mörg; 
enn svá lauk, at Sörli fell dauðr til jarðár; enda 
var Þórðr svá yfirkominn at hann komst eigi 
sjálfr á bak utan förunautr hans styddi hann, 
ok þurfti þó alls við, ok riðu ofan í Öxnadal 
til þess bæjar er Þverá hét. Þar bjó bóndi 
sá, er Einarr hét. Hann tók vel við Þórði; 
lá hann þar lengi í sárum, ok varð heill. Sörli 
var heygðr þar í hólnum, sem fundrinn var, ok 
þótti at honum hinn mesti skaði. Menn hans 
riðu vestr í Miðfjörð, til Keykja, ok sögðu Ás- 
birni ok Skeggja víg Sörla, frænda þeira. Þótti 
þeim þat mikit at frétta, enn þótti þó várkunn 
á við Þórð, at hann verði hendr sinar. 

19. Nú er þar til at taka, at Þórði batnar 
sára sinna, ok ríðr þaðan inn til Hrafnagils, 
ok smíðaði þar skála um sumarit, þann sem 
enn stendr í dag. Hann hefir ok gert skálann 
út í Höfða í Höfðahverfi. Eftir þat reið Þórðr 

vestr í sveitir ok sættist á víg Sörla við Ás- 
björn mág sinn ok Skeggja; reið síðan norðr til 
Miklabæjar til bús síns. Ásbjörn keypti Bakka- 
land í Miðfirði ok bjó þar þrjá vetr. Hann var 
uppvöðslumaðr í skapi, svá hann mátti eigi 
vera hér með frændum sínum; því seldi hann 
landit, ok fór utan, ok staðfestist í Noregi ok 
jók þar ætt sína. Góðar váru samfarir þeira 
Sigríðar, ok þótti hon hinn mesti kvenskör- 
ungr, sem kyn hennar var til. Eiðr var löng- 
um í kaupferðum. ok var á hendi tígnum mönn- 
um, okjafnan mikils virðr. Enn er honum leidd- 
ist þat, settist hann í búnað. Hinn efra hlut 
æfi Skeggja fór hann suðr í Ás, í Borgarfjörð, 
til Eiðs, sonar síns, ok andaðist þar; var hann 
heygðr fyrir norðan garð. Má þar sjá bein 
hans í náttmálavörðunni. Eiðr bjó í Ási til 
elli. Jafnan fundust þeir fóstrar, Eiðr ok Pórðr, 
ok gáfust gjöfum; skildi aldri þeira vináttu, 
meðan þeir lifðu. Ekki kom Þórðr til Noregs 
síðan hann fór þaðan, því at hann var útlægr 
gerr, ok bræðr haus, fyrir aftöku Sigurðar kon- 
ungs slefu Eiríkssonar. Mikil ætt er komin frá 
Pórði hræðu, ok margir göfgir menn, bæði í 
Noregi ok á íslandi. Pat er mál manna, at 
þat hafi orðit at áhrinsorðum, er Pórðr mælti 
at jafnan myndi vera nökkurar hræður í Mið- 
firði; hefir þar jafnan verit deilugjarnara, enn í 
öðrum heruðum. Þórðr hræða varð sóttdauðr. 

Höfum véT ekki fleira heyrt með sannleik af 
honvim sagt. Ok líkr hér nú sögu Þórðar hræðu. 


Viðauki. 


... ga sinnm. Pat annat, at ek vilda íirrast 
vandræði við Skeggja sakir þín, fóstri minn. 
Hitt Jiriðja , at ek sé, at Skeggi er bæði mann- 
margr ok þingríkr. Þat hicf fjórða, er fyrir bítr, 
at ek má eigi mönnum þeim tráa, er í Mið- 
firði vinir mínir látast; ok sé ek , at mér dugir 
þat eigi , ef þii ert í brautu y ef nökkut skerst í 
með okkr föður þínum; enn mér þykkir þat eigi 
óliklegt sakir beggja okkar skapsmuna; hefi ek 
nökkut reynt ótrúleika þeira við mik, sem er 
Börkr hinn gamJi á Barkarstöðum ok Svertingr 
á SvertingMtöðum ok þeir bræðr, Þórveigar- 
synir, á Steinsstöðum, ok Grímr Skárason á Ská- 
rastöðum í Austrárdal“. Nú búast þeir allir 
brott ór Mið firði; reið Eyvindr með þeim. Ok 
er þeir kómu á þá borg, er Bessaborg heitir, 
þá sneri Þórðr aftr, ok leit á fjörðinn ok mælti: 
„Fagr ertu þó Miðfjörðr, þó ek verði nú við 
þik at skilja; man þeim nú höfðingjunumþykkja 
af einn hinn ólmasti, er ek em á braut. Enn 
þat læt ek um mælt, at þeir sem mestir menn 

eru í Miðfirði verði aldri samhuga, svá at ár- 
'im skifti. Ok þat anuat, at þat haldigt, sem 
mér þykkir nú vera, ok hefi raun í hendi mér 
um, at hér er fólk orðslungra, meira ok ósann- 
orðara, enn í flestum sveitum öðrum. Þat hit 
þriðja, at af takist hafskipalægi í Miðfirði. Þat 
mæli ek ok um, gakir þesg, at mér er vel við 
sveitina, at hér sé menn gestrigDari enn anuars 
staðar ok búandi þó betr. Þat annat, at hér 
sé bóndaval betra, enn víða annarsstaðar, ok 
komi sjaldan óár. Þat hit þriðja, at eá maðr, 
er hér verx upp, verði hér aldri hengdr“. Síð- 
an riðu þeirallir norðr til Miklabæjar ok fagnaði 
Ólof þeim vel ok býðr þeim vel þar at vera; 
ok svá gerðu þeir. Þeir segja henni sín erendi. 
Hon tók því vel, enn vill þó gera þetta við ráð 
þeira feðga, Kálfs ok Eyvindar. Fór nú þetta 
fram, at Ólof var gefin Þórði ok bjoggu þau 
á Miklabæ lengi síðan; enu þeim bræðrum sín- 
um, Eyjólfi ok Steingrími, gaf hann jörðina at 
ósi í Miðfirði ok búit með. Síðan fekk hann 
þeim sæmileg kvánföng, sem þeim sómdi; því 
at þeir váru hinir beztu bændr. Bjoggu þeir 
at Ósi til elli, ok er margt manna frá þeim 
komit, ok hinn mesti ættbogi. Þeir Eiðr ok 
Þórðr skildu með hinni mestu vináttn, okheizt 
þeira utwfengi meðan þeir lifðu báðir. 

Þat sama sumar, er Þórðr reigti bú á 
Miklabæ í Óslandshlíð, ok hann hafði fengit 

Ólofar, sigldu þeir Eiðr ok Eyvindr Kálfsson; 
fóru þeir landa í milli um hríð, ok váru mei 
tígnum mönnum, ok reyndust hinir röskustu 
menn í öllum mannraunum. Eiðr varð ok manna 
vitrastr til lögmáls ok allra ráðagerða. Eyvindr 
var hinn bezti drengr, ok kunni vel at vera 
með tígnum mönnum, ok var áburðarmaðrmik- 
ill, ok því var hann kallaðr Eyvindr prúði. 
Heldu þeir Eiðr ok Eyvindr sínum félagsskap 
alla stund, meðan þeir váru í kaupferðum. Enn 
er þeir léttu förum, fór Eyvindrnorðr tilMikla- 
bæjar, til móts við Þórð mág sinn ok vin. Þau 
Þórðr ok Ólof tóku við honum með hinni mestu 
virðingu, ok buðu honum með sér at vera, ok 
þat þá Eyvindr, ok var þar um vetrinn. Enn 
um várit spurði Þórðr, hvat Eyvindrvildi ráða 
taka. Hann svarar: „Þat hefi ek helzt staðfest 
með mér, at leggja af kaupferðir ok staðfesta 
ráð mitt; því at svá hefir Eiðr gert nú, félagi 
minn“. Þórðr segir: „Skal ek hlut í eiga, sem 
þú vilt at snúa, ok ekki þar til spara, hvártki 
penninga né mannskap; eða hvar viltu atsnúa“? 
Eyvindr mælti: „Eyjólfr heitir maðr, er býr 
norðr í Ólafsfirði, á Gunnólfsstöðum, son Þor- 
bjarnar þjóts ór Sogni. Eyjólfr vá Végeir, föð- 
ur Vébjarnar sygnakappa. Hann á þá konu, 
er Gróa heitir, dóttir Þorvarðs frá Urðum. Þau 
eiga fjogur börn. Synir þeira eru þeir: Stein- 
ólfr, Þórir ok Þorgrímr, enn dóttir þeira heitir 

Þórarna, kvenna bezt ment; hennar vil ek fá 
mér til handa 4í . „Svá skal vera w , segir Þórðr. 
Búast þeir heiman við tólfta mann, ok ríða 
norðr til Gunnólfsstaða, ok verðr þeira erendi 
hit bezta. Fekk Eyvindr Þórörnu, okfór hon 
með honum. Reistu þau bú um várit á Óslandi 
ok bjoggu þar síðan. Er mart manna frá þeim 
komit. Eftir skilnað þeira Eyvindar ok Eiðs^ 
fór Eiðr suðr til Borgarfjarðar bónorðsför, til 
Grímsgils. Þar bjó sá maðr, er Grímr hét, ok 
átti þá dóttur, er Ingibjörg hét. Hennar fekk 
Eiðr. Bræðr Ingibjargar váru þeir Þorgils- 
auga á Augastöðum, ok Hrani á Hranastöðum, 
faðir Stafngríms, er bjó á Stafngrímsstöðum. 
Þat heitir nú á Sigmundarstöðum. Segja þat 
sumir menn, at Eiðr ætti aðra konu síðar. Eiðr 
átti mörg börn. Þórhallr hét son hans, Ey- 
steinn ok Illhugi. Björn var ok son hans, er 
þeir vágu, synir Helga frá Kroppi, Grímr ok 
Njáll. Njáll druknaði litlu síðar í Hvítá; enn 
Grímr varð sekr skógarmaðr um vígit, ok lá 
hann úti á fjöllum meðan hann var í sektinnL 
Hann var mikill maðr ok sterkr. Eiðr var þá 
gamlaðr mjök, ok var at þessu gerr engi reki. 
í þenna tíma var í förum Þorkell Eyjólfsson. 
Hann var hinn frægsti maðr ok kynstórr. Hann 
var mikill vin Snorra goða. Hann var ok jafn- 
an með Þorsteini Kuggasyni, frænda sínura, þá 
er hann var út hér. Þorkell var náfrændi Eiðs- 

Hróðný var systir Eiðs, móðir Eyjólfs, föður 
Þorkels. Menn lágu mjök á hálsi Þorkeli Ey- 
jólfssyni, er hann rak eigi þessa réttar. Um 
vetrinn, er Þorkell bjó skip sitt, er uppi stóð 
í Vaðli á Barðaströnd, ferr hann suðr til Borg- 
arfjarðar, ok fær sér þar hest, ok ríðr einn 
samt, ok léttir eigi fyrr ferðinni, enn hann kemr 
í Ás til Eiðs frænda síns. Eiðr tók við hon- 
um feginsamlega. Þorkell segir honum sitt er- 
endi, at hann vill leita til hefnda við Grím, 
skógarmann hans. Þorkell spyrr þá Eið, ef 
hann vissi nökkut til, hvar bæli hans væri. 
Eiðr svarar: „Ekki er ek þess fúss; þykkimér 
þú of miklu til hætta, hversu ferðin tekst, at 
eiga við heljarmann slíkan, eem Grímr er. Enn 
of þú vilt fara, þá farðu við svá marga menn 
at þú eigir alt undir þér u . „Þat þykki mér 
eigi frami u , segir Þorkell, „at draga fjölmenni 
at einum manni; enn þat vilda ek, at þú léðir 
mér sverðit Sköfnung, ok vænti ek þá, at 
ek muna bera af einum einhleypingi, þótthann 
sé vel at sér búinn u . „Nú muntu ráða u , segir 
Eiðr, „enn eigi kemr mér á óvart, þó at þú 
iðrist eitthvert sinn þe&s aeinræðis þíns; enn með 
því at þú þykkist þetta fyrir mínar sakir gera, 
þá skal eigi þees varna, er þú beiðir; því at ek 
ætla þetta sverð vera vel niðr komit, þó atþú 
berir þat. Enn sú er náttúra sverðsins, at eigi 
skal sól skína á hjöltin, ok eigi skal því bregða, 

svá at konur eé hjá. Ef maðr fær gár af sverð- 
inu, þá má þat sár eigi græða, nema lyfsteinn 
sá sé riðinn á, er þar fylgir“. Þorkell kveðst 
þe«sa skyldu vandlega gæta, ok tekr viðsverð- 
inu. Eiðr kveðst ætla, at Grímr ætti bæli 
norðr á heiðum við Fiskivötn. Síðan ríðr Þor- 
kell norðr á heiðina, þá leið, er Eiðr hafðivís- 
at honum. Ok er hann sótti á heiðina, sér 
hann við vatn eitt mikinn skála, oksækirhann 
þangat til. Enn er hann kemr til skálans, sér 
hann, hvar maðr sitr við vatnit við einn lækj- 
arós, ok dró fiska. Hann hafði feld á höfði. 
Þorkell stígr af baki, ok bindr hestinn undir 
skálanum; síðan gengr hann fram at vatninu, 
þ&r sem maðrinn sat. Grímr sá skuggann 
mannsins ok spratt upp skjótt — því at skugg- 
ann bar í vatnit. — Þorkell var þá kominn at 
honum, ok höggr til hang, ok kemr á höndina 
fyrir ofan úlflið, ok var þat ekki mikit sár. 
Grímr rann þegar á Þorkel, ok takast þeir 
fangbrögðum. Þar kendi brátt aflemunar, ok 
fell Þorkell, enn Grímr á hann ofan. „Hverr 
er maðr þeasi a ? segir Grímr. Þorkell kvað 
hann þat engu skifta. Grímr mælti: „Nú hef- 
ir öðruvísi orðit, enn þú mundir ætla; því at 
nú er þitt líf í mínu valdi u . Þorkell kveðst 
eigi mundu sér griða biðja. Grímrsegir: „Vaxa 
mín óhöpp, þó ek drepi þik; því at mér lízt 
vel á þik ok gæfusamlega; man þér ok annarra 

forlaga auðit yerða, enn þú látist af okkrum 
fundi, ok yil ek þér líf gefa, enn þú launa sem 
þú vilt“. Standa þeir nú upp, ok ganga nú 
heim til skálans. Þorkell sér, at Grím mæðir 
blóðrás, ok tekr steininn Sköfnungs, ok rýðr 
honum í sárit, ok bindr höndina, ok tók þegar 
allan þrota ok sviða ór sárinu. Þar eru þeir 
um náttina. En um morguninn býst Þorkell 
brott, ok spyrr, hvárt Grímr vill fara með hon- 
um. Hann kveðst þat at vísu vilja. Þorkell 
snýr þegar vestr, ok kemr ekki á fund Eiðs; 
léttir eigi fyrr, enn hann kemr í Sælingsdals- 
tungu. Eiðr fréttir þetta, ok þótti hafa farit 
at getu sinni, ok unir nú illa við. ok verðr þó 
svá búit at vera. Þórhallr Eiðsson átti tvá 
sonu, Skeggja ok Eið. Skeggi átti Guðrúnu 
Þorkelsdóttur, Brandssonar, Þorgrímssonar, 
Kjallakssonar hins gamla. Þeira börn váru 
þau Úlfr ok Halldórr, Þorleikr ok Þórarna. 
Úlfr átti Helgu, dóttur Eyjólfs Snorrasonar goða. 
Þessi váru börn þeira: Snorri ok Eyjólfr, Sig- 
urðr ok Sumarliði, Þórðr ok Einarr, Hallbera 
ok Kolþerna, er Loftr átti Þorgrímsson; enn 
Hallberu átti Þormóðr Lýtingsson. Þeira son 
var Lýtingr. Eiðr Þórhallsson var faðir Þór- 
halls. Hann átti Hallbjörgu Hafþórsdóttur. 
Þessi váru börn þeira: Steiun ok Eiðr, Þor- 
geirr ok Oddný. Hana átti Árni, sonr Víga- 
Gunnars. Þeira dóttir var Geirlaug. Hana 

átti Högni auðgi í Bæ. Þeira dóttir var Snjá- 
laug, er átti Þórðr prestr Böðvarsson. Þeira 
son var Böðvarr í Bæ, ok Þorleifr í Görðum, 
ok Markúss á Melum. Hans son var Mela- 
Snorri. Hann átti Helgu Ketilsdóttur prests, 
Þorlákssonar, Ketilssonar, Þorsteinssonar. Þeira 
son var Þorsteinn böllóttr, er var ábóti á Helga- 
felli. 

Skeggi lifði litla stund síðan eftir viðskifti 
þeira Þórðar, ok var þó gamall maðr, ok þótti 
vera mikill höfðingi, ok hinn mesti garpr ok 
fullhugi. Þórðr hræða bjó á Miklabæ í Óslands- 
hlíð til elli, ok var hinn mesti garpr, ok jafn- 
an ófyrirleitinn, ok hinn hagasti, bæði á tré ok 
járn. Hann smíðaði skála at Hrafnagili, þann 
er enn stendr í dag, ok mörg stór hús önnur 
á íslandi, þau er eftir eru vel standandi. Hann 
gipti Guðrúnu Klyppsdóttur hersis, bróðurdótt- 
ur síua, Einari þveræing Eyjólfssyni, ok váru 
þessi börn þeira: Járnskeggi, Klyppr, Þorleifr 
ok Áslákr. Halldóra, Hallfríðr, Helga, Jórunn, 
Yalgerðr ok Vigdís. Járnskeggi átti Jórunni 
dóttnr Hjalta Skeggjasonar. Halldóru Einars- 
dóttur átti Þórarinn sælingr. Hallfríði Einars- 
dóttur átti Snorri goði. Þeira sonr var Hall- 
dórr, faðir Guðrúnar, er átti Kjartan Ásgeirs- 
Son. Þeira son var Þorvaldr, faðir Ingiríðar, 
er átti Guðlaugr Þórðarson, Auðunnarsonar. 
Þeira dóttir var Vigdís, er átti Óli Þorvarð- 

arson af Söndnm ór Dýrafirði. Þeirra son var 
Oddr hinn anðgi, faðir herra Hrafns ok Herdís- 
ar, móðnr Bjarnar, fóðnr Giznrar galla, fóður 
Hákonar, föðnr Jóns. Helgu Einamdóttnr átti 
Ljótr, son Halls af Síðu. Þeira dóttir var 
Gnðrún, móðir Hallbem, móðnr Þorgils Odda- 
sonar. Jórnnni Einarsdóttnr átti Þorkell Geit- 
isson. Þeira dóttir var Ragnheiðr, er átti 
Loftr Þórarinsson, Lofts^onar hin* gamla af 
Eyrum. Þeira dóttir var Þnríðr, er átti Þórðr 
Klængsson, Örnólfssonar, Þórólfssonar; enn móð- 
ir Þórðar Klængssonar var Hallgríma Þorbjarn- 
ardóttir, Eiríkssonar ór Gnðdölnm örðigskeggja. 
Margrét var dóttir þeira Þuríðar ok Þórðar 
Klængssonar. Hana áttiBárðr hinn svarti ór 
Selárdal, faðir Sveinbjarnar, föðnr Hrafns, föð- 
ur Steinunnar, móðnr Herdísar, móðnr Bjarnar, 
föðnr Gizurar galla, fóður Hákonar, föðnr Jóns. 
Valgerði Einarsdóttur átti Grímr Oddason, Ás- 
ólfssonar. Þeira dóttir var Hallbera, móðir 
Markúss lögsögumauns, föðnr Valgerðar, erátti 
Þórðr Skúlason, Egilssonar, Hriflnsonar, Þor- 
steinssonar, Egilssonar skalla-Grímssonar, kveld- 
Úlfssonar. Böðvarr var sonr Þórðar ok Val- 
gerðar, faðir Gnðnýjar, er átti Hvamm-Sturla. 
Þeira son var herra Sigvatr, faðir Þórðar 
kakala, föðnr Kolbeins, föðnr Þórðar, föðnr 
Áraa, föður Ingileifar. 




Vísnaskýringar, 


1 (Þórðr hræða). E7k segi þan víg er virðendr Þrumu 
girðia ilda vágn. Kljppr ranð brand í blóði burs 2 Gunn- 
hildar. Þar fell Kljppr í höllu; hlaut bana af hjálms 
gauti 8 ; þar vá ek Qðra þremja lax þolla 4 með saxí. 

1. virðendrþrumugirðis ilda, monn.— 2. burr, sonr.—3. 
hjálms gautr , maðr. — 4. þremja lax t sverð; þremja 
lax-þóllr , maðr. 

Þruma ey, ejjzr-girði(r), sjór; sjávar-iícZt? gull. Svb. 
Eg. hyggr að ilda sé af ildí, hvk. = eldr. Ætti 
það því að eiga við 2. vo. 

Að öðru leyti er vísan auðskilin. 

2 (Þörðr hræða). Ek lét tvær Fáfnis fitjar ýta kind- 
ir falia þar til jarðar, Leifnis lautar fagrvita lind. Áðr 
vildu þeir öldubrands skerðendr 8 veita eitrþvengs bings 
særi 4 bana með benja vöndum. 

1. Fáfnis fitjar ýta kindir, menn. — 2. Leifnis laut, 
sjór; sjávar fagrvita lind, kvenmaðr. — B. öldubrands 
skerðendr, menn. — 4. eitrþvengr ormr; orms Íingr, gull. 
— 5. benja vendir, sverð. 

Eg lét tvo menn falla þar tii jarðar, kona. Áðr vildu 
þeir veita mér bana með sverðum sínum. 

3 (Þórðr hræða). Fátt kann ek segja um hrotta^ 
fleygi 1 . Ek vá fegring 2 . Sá vildi áðr ósæma öldu ljóaa. 

<jná 8 . Ek varð því bráðr at vága blakk-rennir 4 nam 
epenna brúði; enn vildi eigi unna dára bliks Vár 5 . 

1 . hrotta fleygir , mannkenning. — 2. fegringr , ormr 
= Ormr. — 8. öldu Ijóss Gná, kona. — 4. vágs blakkr , 
vágs hestr, ekip, skip rennir, maðr. — 5. bliks Vár, kven- 
kenning. 

Eg kann fátt að segja um manninn. Eg vá Oim. Sá 
vildi áðr smána konuna. Ek reiddist af því að þessi 
firmaður hafði syetur mína í faðmlögum, enn vildi eigi 
unna honum hennar. 

4 (Þórðr hræða). Ek veit at frændr mucu leita eft- 
ir órmreitar ýti 1 ok vilja höggva mik vápndöggvar 
vendi 2 . Ek veit eigi, hvárt ek renn frá leiki fyrir hán- 
um 3 Skeggja, þótt ríkr ýtir Ránar elda 4 reiði fram egg. 

1. ormreitar ýtir, gulls ýtir, maðr. — 2. váþndögg 

blóð, vápndöggvar vöudr , sverð. — 3. hánum tg. fyrir 
einum . — 4. ýtir tg. fyrir ýti og Ránar elds tg. fyrir 
reinarehls ; ýtir Ránar elds , mannkenning. 

Eg veit að margir frændr Orms munu leita eítir mér 
og vilja vega mig. Enn eg veit eigi, hvort eg renn frá 
bardaga fyrir honum Skeggja, þótt hinn mikli maðr reiði 
upp sverðið. 

5 (Þdrðr hræða). Eg skal eigi flýja fyrir ýti unda- 
logs 1 at þessum fundi (ok) á þesBum hálsi — gegnir 
flæða báls fleygjendr* skulu íregna þat —; heldr ætla ek 
faldinn bjálmi at fremja löngum hrottasöng 8 , þótt eiki- 
kráks ýtar 4 sæki at mér at þessi 5 vápnamessu 6 

1 . undalog , Bverð; sverða ýtir , maðr. — 2. fleygjendr 

tg. fyrir fyröar sem getr ekki staðizt hér. — 3. hrotta - 
söngr , bardagi. — 4. eikikrákr , skip; skipa ýtar , menn. 
— ð. at þessi tg. fyrir sex („ýtar sex at vápnamessu) 

Bem getr ekki verið rétt. — 6. vápnatnessa,, bar- 
dagi. 

Eg mnn eigi flýja fyrir þessum bardagamanni á þess- 
um fundi hér á hálsinum, heldr ætla eg að berjast, þótt 
kapparnir sæki að mér. 

6 (ÞÓrðr hræða). Ek háða víst harða sókn i víðu 
Vatnsskarði; þar lét ek fjóra fleinsýnendr 1 týna fjörvi; 
enn ítr Indriði varð unninn í rítar 2 byr; ek gaf þeim líf 
er kann stýra Leifa láðdýri. 8 

1. fleinsýnendr, menn. — 2. rít , skjöldr; rítarð^r, bar- 
dagi. — 8. Leifiy sækonungr; Leifa láð , sjór; Leifa láð- 
dýr, skip. 

Að öðru leyti þarf vísan ekki skýringar við. 

7 (Þörðr hræða). Fellu fimtán viðir mána Leifnis 

grundar 1 1 fleinasköilum, 2 enn sjau sárir . . . Þar vá ek 
sex, en særða . . . . Sá ýtir eldbands Þrumu 3 sauda hét 
Özurr. v 

1. Leifnis grund , sjór ; viðir mána Leifnis grundar , 
menn; enn annars er óvíst hvernig 3. og 4. vo. á að 
greinast. — 2. fieinaskoll, bardagi. — 3. Þruma, ey, 
Þrumu sanda band , sjór; Þrumu sanda bandséldr , gull; 
gulls ýtir, maðr. 

6. vísuorð verðr ekki skýrt. 

Fimtán menn fellu í bardaganum, en sjau urðu sárir. 
Þar vó eg sex, en Bærði marga? Özurr hét sá maðr (er 
fyrir þeim var). 

8 (Þórðr hræða). Tólf meiðendr vafðra moldar seiða 
brauta 1 vildu veita mér bana ; ek vann þeim sannan 
skaða. Ek senda með skunda 2 sjau sækjendr vápna- 
lækjar ells 3 til ítrar Oðins hallar með brynglóðu. 4 


6 

1. seiðr , fisksheiti, ufsi (sei á norsku); moldar seiðr, moldar 
fiskr, ormr; vafðar brautir orma, gullhringar; meiðendr 
gullhringa, menn. — 2. með skunda^ skyndilega. — 8. 
ells = elds; vápnalœkr , blóð; vápnalœkjar eldr, sverð; 
sœkjandi sverðs, maðr. — 4. brynglóð , sverð. 

Tólf menn vildu veita mér bana, enn eg gerði þeim 
mikið tjón. Eg sendi sjö þeirra bráðlega til hinnar 
frægu Valhallar með sverði mínu. 


9 (Þórðr hræða). Hin svinna gullbaugs þella, 1 ek 
hefi enn goldit gálgavaldi 2 sex jöru drauga. 8 Móðr svellr 
af því. Armssýnar Grund, 4 ek lét Özur týna þar öndu; 
enn sjaundi Iáðfells logs lundr 5 var veginn, þella. 6 

1. gullbaugs þella , kona. — 2. gálgavaldr , Óðinn. — 
3. jara , orrusta; jöru draugar, baidagamenn. — 4. sýn , 
sól; arms sýn , armhringr; armhrings grund, kona. — 5. 
logs , tg. f. lóns; láðfells = láðfelds; láðfeldr , sjór; láð- 
felds logs lundr , maðr. — 6. þella verðr þá hálfkenning. 
Annars verðr ekki síðari helmingr þessarar vísu skýrðr, 
og óvíst, að hér sé rétt skýrt. 

Hygna kona, eg hefi goldið Óðni sex bardagamenn. 
Dar feldi eg Özur; og þar var líka veginn hinn sjöundi 
maðr. 

10 (Þórðr liræða). Ek geri þér kost á þessu, afr- 
endr 1 Skeggi, þar er þú eggjar mik, at ek skunda út 
undir eggfránan 2 seggja hjör, 8 ef Yggs fúra festendr 4 
færa mik þagat er vágum Özur fegins hendi. 

1. afrendr = afarhendr, afarsterkr. — 2. eggfránn , 
með fagri egg, bitreggjaðr. — 3. hjörr^ sverð. — 4. 
Yggs fúr , Óðins eldr, sverð; sver ðsfestendr, menn. 

11 (Þórðr hræða). Nú er þér, ríkr Skeggi, ráð at 
rjóða egg á mér . . . . þá (er) heldr tekr at kvelda, ok 
minmst morðeggjandi svá þeira tveggja manna . . . . er 
ek vá nána þér. 

3. og 4. vo. verða ekki skýrð, og 7. og 8. vo. verða 
heldr ekki fyllilega skilin, því orðin „Þundar Bessa a og 
„mána u eru eitthvað úr lagi færð, eða þeim verðr ekki 
komið heim við annað. 

Að öðru leyti þarf vísan ekki skýringar við. 

12 (Ásbjörn Þorsteinsson). Ek læt hvíta leggfarms 
lind 1 koma í hug mér; nú er hart spjóta mót; ek þarf 
liðs þíns, Skeggi frændi; ek renn eigi, því at ek minn- 
umst innan tvinna Gnár; 2 man hörð sú vörn er vit 
frændr vörðum litnir 8 saman. 

1. leggfarmr , armband; armbands lind , kona — 2. 
tvinna gná, kona. — 3. litnir saman , sénir saman. 

Að öðru leyti þarf vísan ekki Bkýringar við. 


6* 





Nöfn. 

Talan merkir kapítula; va. = viðauki 


Álöf Skeggjadöttir á Yr- 
jum 2. 

Amarstapi (nú Arnstapi) 
örnefni í Skagafirði 11. 

Arnarvatnsheiðr 15. 

Árni sonr víga*Gunnars, 
va. 

Árni Þórðarson, va. 

Ás, bær í Borgarfirði 19, va. 

Ás, bær í Hjaltadal 12. 

ÁsbjÖrn Þorsteinsson hvíta 
5—8, 15—19. 

Áslákr Einarsson, va. 

Áuðólfr Glúmsson 7. 

Áustrvegr 3. 

Bakkaland í Miðfirði 19. 

Bárðr 11. 

Bárðr hinn svarti 6r Selár- 
dal, va. 

Bessaborg, örnefni á Mið- 
fjarðarhálsi, va. 

Bjarni Þorvaldsson 9. 

Bjarni faðir Gizurar galla 
va. 

Björn Eiðsson, va. 


Blönduóss í Langadal 5, 8, 
15. 

Borgarfjörðr 15, va. 

Borgfirðingar 7. 

Bólstaðarhlíð, bær í Húua- 
vatnssýslu 11. 

Brandr Þorgrímsson, va. 

Böðvarr bjarki 3. 

Böðvarr Þórðarson, va. 

Börkr hinn gamli á Bark- 
arstöðum, va. 

Danmörk 3. 

Egilsá bær í Skagafirði 13. 

Egill biskup á Hótum 13. 

Egill Hrifluson, va. 

Egill Skalla-Grímsson, va. 

Eiðr Skeggjason 3, 4, 6, 7, 
8, 10, 14, 15, 16, 17, 
19, va. 

Eiðr Þórhallason, va. 

Einarr bóndi Eyjólfsson á 
Þverá = Einar þveræingr 
18, va. 

Einarr Hlifarson va. 

Einarr Þorvaldsson 9,10. 

Eiríkr 6r Goðdölum, örðig- 
skeggi, ya. 

Elínarhólmr í Skagafirði 11. 
Engihlíð, bær í Langadal 

9, 10, 11. 

Eyjafjörðr 18, 18. 

Eyjólfr bóndi á Gunnólfs- 

stöðum í Óláfsfirði, va. 
Eyjólfr bóndi á Ósi 2. 
Eyjólfr Suorrason goði, va. 
Evjólfr Úlfsson, va. 

Eyjólfr Þórðarson 1, 2, 3, 
14, 15, 17. 

Ey vindr bóndi á Ási i Hjalta- 
dal 12, 13, 16, va. 
Eysteinn Eiðsson, va. 
Eyvindr prúði Kálfsson va. 
FiskivÖtn á Arnarvatns- 
heiði, va. 

Flatatunga bær í Skagfirði 
13. 

Gamlanautr, sax 4. 

Gamli Gunnhildarson 1, 2. 
Garðshvammr, örnefni í 
Skagafirði 12. 

Gásar í Eyjafirði 13, 18. 
Geirlaug Árnadóttir, va. 
Gizurr galli Bjarnarson, va. 
Grindarhólar, örn. í Skagaf. 

10 . 

Grímr bóndi á Grimsgili í 
Borgarf. va. 

Grímr son Helga frá Kroppi 
va. 

Grímr Oddsson, va. 


Grímr Skárason á Skára- 
stöðum í Austrárdal, va. 
Grímsgil í Borgarfirði, va. 
Gróa Þorvarðsdóttir frá 
Urðum, va. 

Grund, bær í Skagafirði 9. 
Guðlaugr Þórðarson, va. 
Guðný Böðvarsdóttir, va. 
Gunnhildarsynir 1. 3. 
Gunnhildr konungamóðir 3. 
Gunnólfs8taðir, bær í Óláfs- 
firði, va. 

Guðrún Glúmsdóttir 7. 
Guðrún Halldórsdóttir, va. 
Guðrún Klyppsdóttir hersis 
va. 

Guðrún Ljótsdóttir, va. 
Guðrún Þorkelsdóttir, va. 
Hafþórr frændi Özurar 12. 
Hallbera Úlfsdóttir, va. 
Hallbjörg Hatþórsdóttir, va. 
Halldóra Einarsdóttir, va. 
Hallfríðr Einarsdóttir, va. 
Halldórr frændi Skeggja 15. 
Halldórr Skeggjason, va. 
Halldórr Snorrason, va. 
Hallgríma Þorbjarnardóttir, 
Hallr húskarl 12. 

Hallr af Síðu, va. 

Haraldr konungr gráfeldr 
2, 3. 

Hákon Aðalsteinsfóatri 1. 
Hákon Gizuraraon, va. 
Hákon konungr hinn góði 1. 
Hegranea í Skagafirði 14. 

Helga Einaredóttir, va. 

Helga Eyjólfsdóttir, va. 

Helgafell, bær á Snæfells- 
nesi, va. 

fíelga Ketilsdóttir, va. 

Herdís Oddsdóttir, va. 

Hjaltadalr i Skagafirði 9, 

12 . 

Hjalti hngprúði 3. 

Hjalti Skeggason, va. 

Hjaltasynir 9. 

Hleiðr 3. 

Hrafnagil, bær í Eyjafirði 
18, 19, va. 

Hrafn Oddsson, va. 

Hrafn Sveinbjarnarson, va. 

Hrani Grímsson á Hrana- 
stöðum va. 

Hriflu-Þorsteinn, va. 

Hrolleifsdalr upp af Slétta- 
hlíð, 9. 

Hróaldr Ögmundars. Hörða- 
Kárasonar 2. 

Hróðný Skeggjadóttir, va. 

Hrólfr konungr kraki 3. 

Hvamm-Sturla, va. 

Hvassafell, bær í Norðrár- 
dal 7. 

Hvítá í Borgarfirði 6, 15, 
va. 

Hvitárvellir, bær í Borgar- 
firði 7. 

Höfði, bær í Höfðahverfi 19. 

Högni auðgi í Bæ, va. 

Hörða-Kári 12, 16. 


Hörgárdalsheiðr 13. 

Illugi Eiðsson, va. 

Indriði félagi Orms 9, 10, 

11 . 

Ingibjörg Grímsdóttir, va. 

Ingileif Árnadóttir, va. 

Ingiríðr Þorvaldsdóttir, va. 

ísland 3, 5, 10, 19, va. 

Járnskeggi Einarsson, va, 

Jón bóndi á Hvassafelli á 
Norðrárdal 7. 

Jón Hákonarson, va. 

Jórunn Einarsdóttir, va. 

Jórunn Hjaltadóttir, va. 

Jórunn skinna-Bjarnardótfc- 
ir 9. 

Kálfsstaðir bær i Hjalta- 
dal 9, 12. 

Kálfr bóndi á Kálfsstöðum 
í Hjaltadal 9, 12, va. 

Ketill bóndi 12. 

Ketill prestr Þorláksson, 
va. 

Ketill Þorsteinsson, va. 

Kjallakr hinn gamli, va. 

Kjartan Ásgeirsson, va. 

Klyppr Einarsson, va. 

Klyppr hersir Þórðarson 1, 
2, 3. 

Klængr örnólfsson, va. 

Kolbeinn Þórðarson, va. 

Kolbeinsáróss í Skagafirði 
9, 10. 

Kolbeinsdalr í Skagafirði 

12 . 

Kolþerua Úlfedóttir, ya. 

Króksstaðamelar í Miðfirði 
16. 

Langidalr í Húnavatnssýslu 
8, 9, 10. 

Laufi, sverð 3. 

Línakradalr 8, 10. 

Ljótr Hallsson, va. 

Loftr hinn gamii af Eyrum, 
va. 

Loftr Þorgrímsson, va. 

Loftr Þórarinsson, va. 

Lurkasteinn, örnefni í Öxna- 
dal 18. 

Lýtingr Þormóðsson, va. 

Margrét Þórðardóttir, va. 

Markús lögsögumaðr, va. 

Markús Þórðarson á Mel- 
um, va. 

Miðfirðingar 3. 

Miðfjarðará i Húnavatns- 
sýslu 3, 7. 

Miðfjarðarnes í Húnavatns- 
sýslu 8, 11, 15. 

Miðfjörðr 3, 6, 14, 15, 18, 
19, va. 

Miklibær í Óslandshlíð 9, 
11, 13, 14, 17, 19, va. 

Njáil Helgason frá Kroppi 
va. 

Norðrárdalr í Skagafirði 13. 

Noregr 1, 2, 3, 19. 

Oddi Áaólfssou, va. 

Oddný Þórhallsdóttir, va. 


Oddr Ólason hinn auðgi, 
va. 

Óli Þorvarðsson af Sönd- 
um ór Dýrafirði, va. 

Ólof Hrolleifsdóttir kona 
Þórhalls í Miklabæ9, 11. 
12, 13, 14, 17, va. 

Ormr Þorsteinsson hvíta S r 

9, 10, 11, 12, 13, 14,15, 
16, 18. 

Ósland, bær í Skagafirði 

12, va. 

Óslandshlíð í Skagafirði 9, 

13. 

Ósb, bær í Miðfirði í Húna- 
vatnssýslu 3, 4, 5, 6, 8 r 

10, 14, 15, 17, va. 
JRagnheiðr Þorkelsdóttir, 

va. 

Reykir, bær í Miðfirði 3, 5, 
6, 8, 14, 15, 16, 18. 
Sandar, bær í Hrútafirði3. 
Sigmundarstaðir (áðr Stafn- 
grimsstaðir), va. 

Sigríðr skinna-Bjarnardóttir 
5. 

Sigríðr Þórðardóttir 1, 3, 
5, 6, 7, 8, 16, 19. 

Sigurðr konungr slefa 
Gunnhildarson 2, 3, 5, 8, 
19. 

Sigurðr (norrænn maðr) 11. 
Sigurðr Úlfsson, va. 

Sigvatr Sturiuson, va. 
SkagafjÖrðr 9, 11, 13, 18. 

Skalla-Grímr kveld-Úlfsson, 
va. 

Skarðhamrar, bær í Norðr- 
árdal 7. 

Skeggi = Miðfjarðar-Skeggi 
skinna-Bjarnarsoii 3, 4, 
5, 6, 7, 8, 9, 10, 13, 14, 

15, 16, 18, 19, va. 
Skeggi ÞórhalJsson, va. 
Skeggjahamarr 13. 
Skinna-Bjöm 3. 

Skúli Egilsson, va. 
Sköfnnngr, sverð 3, 7, 14, 

16, va. 

Sléttahlíð í Skagafirði 9. 
Snjálaug Högnadóttir, va. 
Snorri goði, va. 

Snorri Markússon = Mela- 
Snorri, va. 

Snorri Úlfsson, va. 
Stafngrímr Hranason á 
Stafngrímsstöðnm, va. 
Steingrímr Þórðarson 1, 2, 
3, 14, 15, 17, va. 

Steinn Þórhallsson, va. 
Steinólfr Eyjólfsson, va. 
Steinunn Hraínsdóttir, va. 
Strandir (núHornstrandir) 8. 
Sumarliði Úlfsson, va. 
Sveinbjörn Bárðarson, va. 
Svertingr á Svertingsstöð- 
um, va. 

Sviðgrímr, hestr 12. 
Sviðgrímshólar, örnefni í 
Skagafirði 12, 13. 


Sælingsdalstunga bær í 
Dalasýslu, va. 

SÖrli hinn sterki 18 19. 

Torfustaðir, bær i Húna- 
vatnssýslu 3, 16. 

Upplönd í Noregi 2. 

Úlfr Skeggjason, va. 

Vaðill á Barðaströnd va. 

Valgerðr Einarsdóttir, va. 

Valgerðr Markúsdóttir^ va. 

Vatnsskarð í Húnavatns- 
sýelu 10, 11, 14. 

Vestmanneyjar 3. 

Vébjörn Végeirsson sygna- 
kappi, va. 

Végeirr, va. 

Viðvík, bær í Skagafjarðar- 
sýslu 12. 

Vigdís Einarsdóttir, va. 

Vigdís Guðlaugsdóttir, va. 

Víðidalr i Húnavatnssýslu 
15. 

Porbjörn aumingi (Mið- 
fjarðarnesi 16. 

Þorbjörn Eiríksson, v. a. 

ÞorbjÖrn vbsalingr 15. 

Þorbjörn þjótr ór Sogni, 
v. a. 

Þorfinnr, II. 

Þorgeirr Þórhallsson, v. 
a. 

Þorgils auga GrimsRon 
á Augastöðum, va. 

Þorgils bóndi á Hrafnagili 
í Eyjafirði, 18. 

Þorgils Oddason, va. 

Þorgrímr bóndi á Ási 12. 

Þorgrímr bóndi i Flatatungu 
í Skaguflrðí, 18. * 

Þorgrímr Eyjólfsson, va. 

Þorgíímr Kjallaksson, va. 

Þorgrímr (norrænn) 11. 

Þorkell bóndi á Söndum 
3, 4. 

Þorkell Brandseon, va. 

Þorkell Geitisson, va. 

Þorlákr Ketilsson, va. 

Þorleifr Einarsson, va. 

Þorleikr Skeggjason, va. 

Þorieifr Þórðarson í Görð- 
um, va. 

Þormóðr Lýtingsson, va. 

Þorsteinn bölióttr Snorra- 
son, ábóti á Helgafelli, 
va. 

Þorsteinn Egilsson á Borg, 
va. 

Þorsteinn Knggason í Ljár- 
skógum, va. 

Þorvaldr bóndi í Engihlíð 
i Langadal 9, 10, 11. 

Þorvaldr Kjartansson, va. 

ÞóraTÍnn Lofteson, va. 

Þórarinn sæiingr, va. 

ÞÓrarna Eyjólfsdóttir, va. 

Þórarna Skeggjadóttir, va. 

Þórðr Auðunarson, va. 


Þórðr hræða Þórðarson 1— 
19, va. 

Þórðr Hörða-Kárason 1, 
5, 16. 

ÞÓrðr kakali Sigvatsson, va. 
Þórðr Klængsson, va. 

Þórðr Kolbeinsson, va. 
Þórðr preatr Böðvarsson, 
va. 

Þórðr Skúlason, va. 

Þórðr Úlfsson, va. 

Þórir Eyjólfsson, va. 

Þórir hinn auðgi, 7. 
Þórhallr • bóndi á Mikiabæ 
i óslandshlíð, 9, 11, 12, 

13, 14. 

Þórhallr Einarsson. va. 
Þórveigarsynir á Steins- 
stöðum, va. 

Þuríðr Loftsdóttir, va. 
Þverá, bær í Skagafirði, 
11, 13. 

Þverá, bær í Öxnadal, 18. 
Ögmundr Valþjófsson, 2. 
Örn, 12. 

Örnólfr Þórólfsson, va. 
öxnadalsheíði 18. 

Özurr Arngrimsson á Grund 
í Skagafirði 9, 10. 

Özurr bóndi á Þverá í 
Skagafirði, 11, 12, 13, 

14, 16. 






















